Elektroprivreda BiH pomaže obnovu mosta "Bitka za ranjenike na Neretvi" - Akta.ba\nElektroprivreda BiH pomaže obnovu mosta "Bitka za ranjenike na Neretvi"\n17.12.2018. 08:33 / Izvor: Akta.ba\nSalem Dedić, načelnik Općine Jablanica je zajedno sa svojim saradnicima, u proteklom periodu intenzivno vodio aktivnosti sa Upravom JP Elektroprivrede BiH oko rekonstrukcije porušenog mosta Bitka za ranjenike na Neretvi.\n"Na nedavno održanom sastanku kojem su prisustvovali generalni direktor JP EP BiH d.d. Sarajevo, izvršni direktor za proizvodnju i pomoćnici direktora, dogovoreno je da dodatnih 200.000,00 KM u Projektu rekonstrukcije porušenog mosta na Neretvi ipak finansira JP EP BiH, iako je Općina Jablanica rebalansom budžeta predvidjela 200.000,00 KM za završetak ovog projekta, te sa zadovoljstvom možemo obavijestiti javnost da je Uprava JP EP BiH, dana 11.12.2018. godine, odobrila, a Nadzorni odbor JP EP BiH potvrdio 13.12.2018. godine da ipak JP EP BiH finansira nedostajuća sredstva za rekonstrukciju porušenog mosta Bitka za ranjenike na Neretvi", objavljeno je na stranici Općine Jablanica.\nDalje se navodi kako su ovom odlukom stvorene konačne pretpostavke da se po objavljivanju tendera od strane JP EP BiH u skorije vrijeme očekuje odabir izvođača radova za rekonstrukciju porušenog mosta Bitka za ranjenike, te realizuje i Ugovor o izvođenju radova na prilaznim stazama sa obje strane rijeke Neretve u sklopu Kompleksa Muzeja "Bitka za ranjenike na Neretvi".\nOpćinski načelnik je također istakao da su u završnoj fazi i dogovori sa JP Elektroprivreda BiH po pitanju postupka ekspropiracije skladišta "HE na Neretvi" koji bi trebali biti rješeni sporazumom i po kojem bi predmetna lokacija bila ustupljena pod određenim uslovima, te se omogućilo privođenje namjeni ovog lokaliteta prema Regulacionom planu "Centar I" po kojem je predviđen Trg A. Izetbegovića.\nOpćinski načelnik je izrazio zadovoljstvo i zahvalnost da je JP EP BiH odobrila ukupno 1.200.000,00 KM u rekonstrukciju porušenog mosta "Bitka za ranjenike na Neretvi", te se lično zahvalio Upravi, Nadzornom odboru, generalnom direktoru Bajazitu Jašareviću, izvršnom direktoru za proizvodnju Nevadu Ikanoviću i direktoru "HE na Neretvi" Ramizu Zahiroviću.


Pirelijeve "Noise Canceling" gume u Audija - AUTOMOBILI\n22/02/2020 7:39:43 PM\nNASLOVNA / VESTI / Pirelijeve “Noise Canceling” gume u Audija\nPireli je specijalno za Audi grupu razvio novu vrstu guma dizajniranih da umanje buku u vozilu, a ovaj sistem nazvan “Pirelli Noise Canceling System” će se prvi put kao deo standardne opreme naći u Audijevim modelima.\nBuka koju proizvodi svaka guma prilikom vožnje nastaje vibracijom vazduha koji se sabija prilikom kontakta gume sa asfaltom. Preko točka, vešanja i volana se vibracije prenose u kabinu i proizvode dobro poznatu buku koja posebno može da bude zamarajuća tokom dužih putovanja. Pirelijev inovativni sistem koristi poliuretanski sunđer unutar gume koji je dizajniran da apsorbuje vibracije i na taj način umanji količinu buke u kabini vozila.\nNa ovaj način je nivo buke duplo manji, tj. za 2 do 3 decibela niži nego ranije i omogućava znatno udobniju i prijatniju vožnju. Pireli tvrdi da su testovi pokazali da prisustvo sunđera u gumi nema nikakve negativne efekte na ponašanje i karakteristike pneumatika, a za sada će se ova tehnologija, u okviru standardne opreme, naći u “audiju RS6” i “RS7”.\nPrethodno Nova Opel Corsa odobrena\nSledeće Sinfonija zvukova Poršea na Goodwoodu!


Ministar Tončev donirao pet agregata najugroženijim porodicama u Crnoj Travi | MediaPress\nMinistar zadužen za razvoj nedovoljno razvijenih opština, Novica Tončev, i dalje aktivno obilazi ugrožene nerazvijene opštine nakon poplava koje su ih zadesile i nastavlja da obezbeđuje pomoć. Ministar i predstavnici njegovog Kabineta donirali su pet agregata najugroženijim porodicama u ovoj opštini. Tončev se sastao i sa predsednikom opštine Crna Trava, Slavoljubom Blagojevićem, i predstavnicima opštine Crna Trava gde su razgovarali o aktuelnim problemima i načinima prevazilaženja ove situacije.\n„Veoma je važno pravovremeno odgovoriti na potrebe građana, posebno u urgentnim situacijama. Danas sam ovde u Crnoj Travi, u ime Vlade Republike Srbije, da pružimo podršku domaćinstvima koja su se suočila sa nestankom električne energije. Od početka katastrofe koja je zadesila opštine na jugu Srbije, moj Kabinet i ja smo svakodnevno u kontaktu sa lokalnim samoupravama i na raspolaganju za svaku pomoć i podršku. Moj zadatak kao ministra jeste da stvorim prilike za rast i razvoj nerazvijenih opština, ali i da pomognem u situacijama koje narušavaju normalno funkcionisanje svakog domaćinstva i svakog pojedinca. Direktan kontakt je ključan, kako sa predstavnicima loklanih samouprava tako i sa građanima jer je to najbolji način da steknete realan uvid u probleme, a onda ih adekvatno i rešite. Moj Kabinet i ja ćemo uvek pružiti svoj maksimum da odgovorimo na sve zahteve i potrebe ljudi u redovnim okolnostima, a naručito u vanrednim situacijama.“ – izjavio je ministar Tončev.\nTag:agregatiCrna TravadonacijaKabinetMinistarNovica TončevOpštinapredsednik opštineSlavoljub BlagojevićTončev


NovaMedia: Kategorija > teflon\n1. TEHNIČKI FILČEVI su izradjeni iz vunenih vlakana ili mešavine vunenih i drugih vlakana po postupku filcanja. Iz ovog programa a po ovom postupku izradjujemo:\n* vuneni filc beli - sirovi\n* žuti sedlarski filc\n* sivi melanžirani\n* zeleni - filc čoja\n* filc podloga\nSvi se izradjuju po standardnim merama na metre ili u pločama. Upotrebljavaju se u preradjivačkoj industriji, industriji kablova, drvnoj industriji itd. Kod upotrebe filca tvrdoća i elastičnost imaju odlučujuću ulogu. Jedna od najvažnijih osobina je elastičnost koja se u poredjenju sa gumom, vremenom ne menja. Tehnički filc radi se uglavnom sa tvrdoćama prema tabeli od australijske merino vune finoće 64/70 s, prirodno beli, a po želji kupca beljen ili bojen


REGIONALNA IZLOŽBA MEDA, PČELINJIH PROIZVODA I PČELARSKE OPREME PLJEVLJA 2018 – Savez pčelarskih organizacija Crne Gore\n27. Avgusta 2018. Admin Uncategorized\nU Pljevljima će se 7 i 8 septembra ove godine održati IX (deveta) Regionalna izložba meda, pčelinjih proizvoda i pčelarske opreme Pljevlja 2018. Organizator manifestacije je Sekretarijata za privredu opštine Pljevlja a partner je Udruženje pčelara “Matica”-Pljevlja.\nprozvođače pčelarske opreme iz okruženja,\npredstavnike lokalnih uprava (nadležne sekretarijate za oblast poljoprivrede, stručne službe, inspekcijske službe i dr.) iz Crne Gore i regiona,\ni ostale zainteresovane.\nPrvi dan manifestacije 7. septembra, na Trgu 13 Jul sa početkom u 10,30h ( u slučaju loših vremenskih uslova u Hotelu »Pljevlja«) organizovaće se:\nDrugi dan manifestacije 8. septembra sa početkom u 10,00h u Sali Skupštine Opštine Pljevlja održaće se:\nUdruženja pčelara, individualni proizvođači meda, proizvođači pčelarske opreme koji su zainteresovani da učestvuju kao izlagači na manifestaciji, treba da se prijave najkasnije do 05.09. 2018. godine radi obezbjeđenja štandova i planiranja drugih aktivnosti.\nKontakt osoba : Nataša Vuković e-mail adrese : natasa.vukovic@pljevlja.co.me\nNajava Podgorički dani meda\nU Sloveniji potpisana Deklaracija o podršci očuvanju pčela


MEDITERANSKA KRIZA - Da li se istorija ponavlja\nHome » AKTUELNO » SRBIJA I SVET » SVET » MEDITERANSKA KRIZA – Da li se istorija ponavlja\nMEDITERANSKA KRIZA – Da li se istorija ponavlja\n6. децембра 2015. urednik Srdjan D. Stojanović 0 AKTUELNO, SRBIJA I SVET, SVET,\nGde je Evropa skrenula sa svog civilizacijskog puta? Čini se da sadašnja kriza, koja u sebi sadrži ekonomsku, kulturološku i migrantsku dimenziju, teško da će uskoro biti prevaziđena\nDanašnja kriza u basenu Mediterana svakako ima više uzroka i nije je jednostavno rešiti. Ona se neposredno manifestuje kao kriza izbeglica iz ratom zahvaćenih područja na Bliskom istoku, ali kao i ekonomske migracije. Koliko god ova situacija delovala novo, kada se bolje pogleda u prošlost, očito je da je to jedan ponovljeni scenario. Na žalost, savremena Evropa je duboko podeljena na one koji izbeglice iz ratom razorenih područja na Bliskom istoku i severne Afrike prihvataju raširenih ruku i onih koji se žustro protive otvaranju granica i primanju ovih ljudi. Zapravo se stiče utisak da se o sudbini Mediterana i samim tim Evrope ne odlučuje u Evropi!\nNa istočnoj obali Mediterana, odakle je potekla naša (evro-mediteranska ili „zapadna“) civilizacija, danas besni brutalni rat. U njemu zemlje regiona kao što su Sirija, Liban, Izrael i Turska, uz uticaj raznih spoljnih faktora i igrača, ulažu velike napore, ako ne da unište, onda bar da zadrže takozvanu „Islamsku državu“ izvan svojih granica. Uspon „Islamske države“ u kombinaciji sa brojnim drugim faktorima kao što su nasleđe autoritarnih režima, ekonomska i agrarna kriza, doveo je do najveće migracione krize od Drugog svetskog rata. Dok stanovništvo Sirije i Iraka beži iz zemlje, strani borci hrle tamo kako bi zauzeli prazne domove i priključili se teroristima. Ova izmena strukture stanovništva opasna je po mir i stabilnost Bliskog istoka i Evrope koliko i najiskusniji borci Kalifata (drugo ime za „Islamsku državu“). Procenjuje se da se oko 30 hiljada terorista trenutno bori na strani „Islamske države“, od čega je bar polovina „regrutovana“ iz inostranstva.\nOdsecanja glava, masovna ubistva zarobljenika i seksualno nasilje nad hrišćanskim i šiitskim robinjama postali su svakodnevnica. Ali bestijalnost „Islamske države“ nije uperena samo protiv ljudi koji ne prihvataju njene izvitoperene vrednosti, već se ne zaustavlja ni prema kulturno-istorijskim spomenicima. Oko 90 odsto kulturne baštine u Iraku i Siriji je ozbiljno ugroženo. Do sada je od strane terorista uništen veliki broj istorijskih i sakralnih objekata, paganskih hramova, crkvi i džamija. Šiitske svetinje za njih nisu muslimanske!\nDok su arapski kalifati u istoriji ostali zapamćeni kao svetla tačka mračnog srednjeg veka, ističući se po svojoj etničkoj, lingvističkoj i kulturnoj raznovrsnosti, po zapaženoj ulozi u očuvanju i prenošenju drevnih znanja, kao i po neprocenjivom doprinosu medicini, matematici i filozofiji, ovaj moderni Kalifat nastoji da uništi sve materijalne tragove postojanja i dostiguća sopstvenih ne-islamskih prethodnika (pa čak i muslimanskih predaka).\nSituaciju na terenu dalje pogoršava takozvano “sunitsko buđenje”, direktno finansirano od vahabističkog režima u Saudijskoj Arabiji. Ono predstavlja navodni strah sunita od šiitske dominacije u regionu. Svi oni koji nisu spremni na takav izbor i život pred nišanom, odlučili su se na skoro podjednako opasan poduhvat – put na Zapad u jednom pravcu!\nAko krenemo tragom migranata odnosno izbeglica sa Bliskog istoka, zapravo putujemo rutom mediteranske civilizacije. Grčka je prvo odredište na tom putu. Ova istorijska i nekada prosperitetna zemlja, bila je u dalekoj prošlosti kadra da pobedi Persijsko carstvo, a pri tome dovoljno uticajna da Rimskoj imperiji nametne svoje ideje kao osnovne civilizacijske vrednosti. Savremena Grčka grca pod teretom duga za koji se većina ekonomskih eksperata slaže da je neodrživ, dok na njene obale pristižu “reke” ljudi kojima je potrebna hrana, voda i krov nad glavom. Potomci onih koji su sa Istoka dolazili pre više od dve hiljade godina kao osvajači, danas u Grčku nadiru u stotinama hiljada kao izbeglice – izlažući se ogromnim rizicima putovanja po nepredvidivom moru. Za to vreme potomci starih Helena migriraju pretežno ka severu Evrope u potrazi za boljim životom i poslom u zemljama koje su u vreme zlatnog doba Elade smatrane varvarskim.\nIstovremeno Grčka se suočava sa katastrofalnim natalitetom i zabrinjavajućim odlivom školovanih ljudi. Grčka je četvrta nacija na svetu po negativnoj stopi nataliteta. Svake godine, njena populacija se smanji za 0.6%, što iznosi oko 69.809 ljudi. Uz to, poslednjih nekoliko godina Grčka se dramatično suočava sa egzodusom mladih, talentovanih i visoko obrazovanih profesionalaca – doktora, advokata, preduzetnika, inženjera i drugih – koji koriste svaku šansu kako bi migrirali u Veliku Britaniju, Nemačku, Ameriku i ostale razvijene i prosperitetne zemlje. Ne treba trošiti reči da su upravo te zemlje kreatori Grčke krize, kako finansijske, tako i migrantske.\nDruga stanica u talasu migracija je Italija. Zagrebemo li dublje u istoriju, Rim je osnovao niko drugi nego jedan migrant. Mitski predak osnivača grada Rima je Enej, trojanski princ koji je preživeo razaranje Troje. Njegova Troja je izgorela i bila opljačkana, a Eneju nije ostalo ništa drugo nego da se ukrca na brod i krene u potragu za boljim životom. Sudbina je htela da prvo završi kao brodolomnik na obali Libije, pre nego što je odatle ponovo preplovio Mediteran i stigao u današnju Italiju. Po predanju, njegovi unuci su osnivači Rima – Romul i Rem. Mnogo toga se promenilo od doba starog Rima, ali geografija nije – što je istorija iskoristila za još jedan ironični „šamar“. Migranti/izbeglice u Italiju danas pristižu iz Libije i Tunisa, na čijim obalama se nekada nalazio najveći neprijatelj Rima – Kartagina. Premda legendarni vojskovođa Hanibal nije napadao Rim (Italiju) preko mora, njegov kopneni pohod preko Alpa bio je podjednako opasan, a broj ljudskih žrtava i u tom drevnom ratu nije odstupao mnogo od današnjeg. Samo ove godine je preko tri hiljade migranata izgubilo život u Sredozemnom moru, pokušavajući da se dočepa italijanske obale. Pesimističniji izveštaji navode da je ukupan broj mrtvih na putu ka Italiji od početka migrantske krize prevazišao 10 hiljada.\nŠta se to desilo sa Mediteranom u poslednjih 2,500 godina? Gde je Evropa skrenula sa svog civilizacijskog puta? Evropu u ovom slučaju treba posmatrati kao kulturno-istorijski, a ne kao geografski entitet. Na taj način Severna Afrika, priobalje Bliskog Istoka i Mala Azija neodvojivi su deo te celine, odnosno spadaju u evro-mediteraski basen.Možda razloge treba tražiti u dislociranju svetskih centara moći. U prošlosti je političko vođstvo bilo u neposrednijem dodiru sa problemima svog regiona. Ljudi poreklom iz tog podneblja, živeli su manje ili više sa narodom i „krojili“ su politiku na tim prostorima. Danas se sudbina svih (pa i nas u Srbiji) u mediteranskom basenu realno kreira sa udaljene (zapadne) obale Atlantika. Realno je pretpostaviti da lideri „vrlog novog sveta“, koji su geografski i kulturološki udaljeni od Mediterana, ne vode dovoljno računa o mediteranskim problemima. Oni su samo zainteresovani da održe sopstveni kredibilitet, moć i sfere uticaja radi ispunjenja sopstvenih geopolitičkih i ekonomskih interesa.\nZbog toga se čini da ova šira “mediteranska kriza”, koja obuhvata ekonomsku, kulturološku i migrantsku dimenziju, teško da će uskoro biti prevaziđena. Sem ako se instrumenti upravljanja ne vrate u ruke mediteranskih nacija, odnosno direktno u ruke njihovih demokratski izabranih predstavnika. Ukoliko to aktuelni lideri mediteranskog regiona ne umeje da objasne svojim udaljenim „saveznicima“, onda ne zalužuju da ih predstavljaju.\nОзнаке: izbeglice, migranti\nPrevious: GRAĐANIMA LAKŠE – BIROKRATIJI TEŽE: Vodič kroz Zakon o ozakonjenju objekata\nNext: SLUČAJ GAŠIĆ: “TEHNIKALIJA” ZAMENE PRIJATELJA\nVANZEMLJACI ILI VANZEMALJCI – KAKO POMOĆI?\nZemlja lider EU Nemačka je izašla sa “genijalnom” idejom da se odrede kvote broja izbeglica koje zemlje-članice treba da prime. Pravedno i logično bi bilo...


Stigla merna kola iz Nemačke za brzu prugu od Beograda do Novog Sada, počelo testiranje - Izazov\nRadio-televizija Srbije\t 18. januara 2022. 11:07\nSa mernim kolima su, u železničku stanicu "Beograd Centar" u Prokopu, stigle iz Nemačke i dve lokomotive osposobljene za brzine od 230 kilometara na sat.\nSamo testiranje će se obavljati svakog dana od 7.00 do 17.00 sati.\nKako je rekao, od juče je zvanično krenulo dinamičko testiranje, s tim što testiranje sa mernim kolima kreće danas.\nObustava saobraćaja uključuje vozove iz sistema beogradske gradske železnice BG voz, kao i vozova na relacijama od Beograda za Rumu, Šid i Zvornik.\nZa vreme dinamičkih testiranja na trasi brze pruge Beograd – Novi Sad u funkciji će biti dva putna prelaza, i to u železničkoj stanici Batajnica (ulice Carice Jelene i Šangajska) i u Kamendinu (Ulica Jurija Rakitina).\nNa ova dva putna prelaza biće angažovana Saobraćajna policija MUP-a Srbije, koja će biti zadužena za nesmetano funkcionisanje drumskog saobraćaja preko pruge, kažu u\nOvo je nešto što će Srbiju izdvojiti u odnosu na sve železnice u regionu i po pruzi, ali i novim brzim vozovoima koji će saobraćati na našim prugama, naglasio je on.\nNBS: EU pohvalila vođenje ekonomske politike u Srbiji, ostvaren snažan…


SP: Favoriti prošli u četvrtfinale - Naslovi.net vesti\nSP: Favoriti prošli u četvrtfinale\nB92 subota, 24. mart 2007.\nPored reprezentacije Srbije, direktan plasman u četvrtfinale Svetskog prvenstva u Melburnu obezbedile su selekcije Hrvatske, Španije i Mađarske, takođe sa maksimalnim učinkom. Hrvatska je u 3. kolu grupe B pobedila direktnog rivala, selekciju SAD sa 10:8,Parovi četvrtfinala: Srbija - pobednik meča Grčka-Rumunija Hrvatska - pobednik meča Rusija-Kanada Španija - pobednik meča Italija-Australija Mađarska - pobednik meča Nemačka-SAD Rezultati 3. kola i konačne tabele: "A" grupa:... »\nLaka pobeda nad Japanom\nVaterpolo reprezentacija Srbije deklasirala je Japan rezultatom 18:3 (3:1, 5:0, 5:0, 5:2), u poslednjem kolu prve faze Svetskog prvenstva u Melburnu. Naša selekcija je i pre tog meča obezbedila prvo mesto u grupi i direktan plasman u četvrtfinale šampionaOd samog početka utakmice sa Japanom naša selekcija potvrdila je ono što je bilo jasno i pre starta meča – da je potpuno superiorna u odnosu na japanski tim. Japan je u prvom periodu šokirao naš tim i postigao jedini gol sa... »\nUdovičić:"Sve zavisi od nas"\nKao i što se očekivalo vaterpolo reprezentacija Srbije superiorno je osvojila prvo mesto u grupi na Svetkom šampionatu u Melburnu, pa će imati dva dodatna dana pauze do narednog meča, koji u sredu igraju u četvrtfinalu protiv boljeg iz meča Grčka-Rumunija"Sigurno da ekipa Japana nema kvalitet da konkuriše našem tima i da je pobednik unapred bio poznat, ali nama je bilo izuzetno bitno da maksimalno spremno uđemo u tu utakmicu, da je maksimalno odradimo, da nastavimo dobar ritam... »\nIstorijska pobeda Crne Gore na debiju!\nMondo subota, 24. mart 2007.\nGotovo 100 godina nakon što je prva fudbalska lopta doneta u Crnu Goru (1913. godine na Cetinje), fudbalska reprezentacija najmladje evropske države odigrala je istorijski meč u Podgorici i zabeležila pobedu nad Madjarskom 2:1 (0:1). Oba gola, posle vodjstva Madjara od 1. minuta od 1:0, Crna Gora... »\nVATERPOLO: Hrvati, Španci i Madjari uz Srbiju\nVaterpolistima Srbije, koji su u petak kasno uveče osvojili grupu A, u četvrtfinalu Svetskog prvenstva pridružile su se selekcije Hrvatske, Španije i Madjarske. Hrvati su u direktnom okršaju za prvo mesto grupe B savladali SAD rezultatom 10:8, dok su Španci istu stvar postigli u grupi C, tako što... »\nVATERPOLO: Sledeći su Grci ili Rumuni\nFormalnost je ispunjena. U rano jutro, pošto je utakmica počela u devet časova po lokalnom vremenu, reprezentacija Srbije je bez mnogo naprezanja zabeležila i treću pobedu na Svetskom prvenstvu - 18:3 protiv očekivano nedoraslih Japanaca. "Delfinima" sada predstoje dragoceni dani odmora, sve do... »\nVaterpolo: Plavi lako sa Japanom\nPink subota, 24. mart 2007.\nVaterpolo reprezentacija Srbije prva u grupiVaterpolo reprezentacija Srbije u završila je prvi krug takmičenja na Šampoinatu sveta u Melburnu. Naš tim je u trećem meču očekivano lako savladao tim Japana sa 18:3 (3:1, 5:0, 5:0, 5:2). Najviše golova za tim Srbije u meču sa Japanom postigli su Vanja Udovičić i... »\nVATERPOLO:Uspeo šuterski trening sa Japanom\nVaterpolo reprezentacija Srbije u velikom stilu okončala je takmičenje u prvoj fazi Svetskog prvenstva u Melburnu. Izabranici Dejana Udovičića "pregazili" su selekciju Japana sa 18:3 (3:1, 5:0, 5:0, 5:2) u trećem kolu A grupe i potvrdili prvo mesto sa maksimalnih šest bodova i gol razlikom 35:13.... »


Inđija sa Banjalukom dijeli iskustva\n12.09.2012. / 18:45\nINĐIJA, Predsjednik Skupštine grada Banjaluka Slobodan Gavranović razgovarao je danas u Inđiji sa potpredsjednikom Vlade Vojvodine Goranom Ješićem i načelnikom ove opštine Petrom Filipovićem o njihovim iskustvima u privlačenju investicija, te otvaranju tehnološkog biznis parka.\n“Mi u Banjaluci ulazimo u jedan veliki projekat izgradnje Tehnološkog biznis parka koji bi trebalo da obezbijedi posao za pet do šest hiljada ljudi. U najskorije vrijeme ponudućemo i ugovore prvim investitorima”, rekao je Gavranović poslije sastanka u opštini Inđija.\nOn je istakao da je danas sa Ješićem, bivšim načelnikom opštine Inđija koji je bio najuspješniji na prostorima bivše Jugoslavije u privlačenju investicija u lokalnu zajednicu, razgovarao o iskustvima i načinima kako najbrže i najefikasnije privući investitore i obezbijediti zapošljavanje.\n“Iskustva gospodina Ješića i opštine Inđija veoma su značajna za nas, a uče nas i kako da ne napravimo greške koje bi kasnije mogle da otežavaju realizaciju projekta koji smo naumili da radimo”, rekao je Gavranović.\nNa sastanku u Inđiji dogovorena je saradnja dva grada, kao i zajedničke aktivnosti.\n“Naši domaćini su veoma raspoloženi da veoma brzo dođu u Banjaluku i prezentuju projekte. Ovo je veoma korisna posjeta za nas, jer su ovi ljudi potpuno spremni da Banjaluci stave na raspolaganje sva svoja iskustva u privlačenju investicija”, istakao je Gavranović.\nOn je naglasio da će razgovor sa rukovodstvom opštine Inđija i Ješićem pomoći gradu Banjaluci da u realizaciji gradnje Tehonološkog biznis parka koriguje svoje stav kako bi ono što uradi u tom projektu dalo najbolji rezultat i bilo garancija svim investitorima da u Banjaluku mogu da dođu i ulože svoj novac, jer je ona povoljno investiciono okruženje.\nGavranović, Ješić i Filipović nakon sastanka zajedno su obišli gradilište Informatičkog tehnološkog biznis parka.\nOpština Inđija je proteklih godina bila lider u Srbiji i regionu po broju direktnih investicija po glavi stanovnika i uprkos svjetskoj ekonomskoj krizi u tu opštinu samo u 2011. investitori su uložili više od 100 miliona evra.\nOve godine u Inđiji je otvoren veliki Autlet centar vrijedan 40 miliona evra, a Informatičko tehnološki biznis park park vrijedan 25 miliona evra trebalo bi da bude završen do kraja godine.\nJedna od najuspješnijih investicija je i kompanija “IGB Automotiv” koja proizvodi grijače za automobile i zapošljava oko 1.000 radnika. Srna\nTagovi: goran jesicinvesticijeslobodan gavranovictopvazno


OVO JE PRAVA ISTINA ZAŠTO NAS UCENJUJU: Srbija ima pravo veta na priznanje nezavisnosti Kosova | WebTribune\nHome SPEKTAR OVO JE PRAVA ISTINA ZAŠTO NAS UCENJUJU: Srbija ima pravo veta na priznanje nezavisnosti Kosova\nPosted date: јун 14, 2016 In: SPEKTAR\nSaglasnost Srbije za eventualno priznanje „Kosova“ je važna jer ona kao matična zemlja ima pravo veta na svako nasilno oduzimanje i prisvajanje dela njene teritorije, pa bi Generalna skupština UN tražila pristanak svoje članice jer nije ovlašćena da je cepa.\nApsolutno nije tačno da je državnom vrhu Srbije pre dve godine predočen zahtev da dok „Kosovo“ ne postane članica Ujedinjenih nacija, Srbija neće ući u Evropsku uniju, tvrdi Ivan Mrkić, savetnik predsednika Republike Tomislava Nikolića za spoljnu politiku.\n„Ne da prvi put čujem, nego je to za mene ordinarna glupost. Dakle, to jednostavno ne dolazi u obzir. Ne znam koliko puta smo to rekli svim našim sagovornicima, a boga mi ne mogu da se setim jednog, ali jednog da je došao i rekao nešto takvo“, kategoričan je Mrkić.\nČije je naše Kosovo\nInformacije kao što je današnja vest da je dnevniku „Danas“ u nemačkom Bundestagu rečeno da Nemačka neće ratifikovati sporazum o primanju Srbije u EU dok „Kosovo“ ne postane punopravna članica Ujedinjenih nacija pojavljuju se svako malo, pa je očigledno da ako još (formalno) ne zahteva, neko o tome razmišlja.\nPrema mišljenju bivšeg diplomate Vladislava Jovanovića, za to postoje dva osnovna razloga.\nPrvi je što je Srbija od 5. oktobra naovamo izbegla da u obraćanju Briselu za dobijanje članstva u EU traži da to bude učinjeno pod istim uslovima pod kojima su ušle i druge zemlje Istočne Evrope i Zapadne Evrope, odnosno bez uslova i sa celokupnim granicama definisanim njihovim ustavom. Zato takav stav, precizira Jovanović, da se želi ući bez preciziranja sa kojom teritorijom pruža mogućnost Briselu, a time i Vašingtonu, da Srbiju ucenjuje i da joj stalno uslovljava svaki milimetar približavanja članstvu.\nDrugi razlog koji navodi ovaj iskusni diplomata jeste što je „Kosovo“ stvoreno uz nekoliko ataka nasilja — fizičkog, političkog i pravnog.\n„Prema tome, na strani Zapada, NATO-a i Amerike stoji veoma neugodan teret niza bespravnih radnji koje ih opterećuju i loše ih predstavljaju u ostatku sveta. I zbog toga su veoma zainteresovane da se taj proces nasilnog izdvajanja ’Kosova‘ iz ostatka Srbije što pre okonča time što bi se Srbija makar naknadno izjasnila da na to pristaje“, jasan je Vladislav Jovanović.\nNema legitimiteta bez pristanka Beograda\nDa bi ta pravno nevažeća akcija na organizovanju samostalne albanske države na Kosmetu mogla da dobije neki legitimitet, dodatno pojašnjava on, mora da bude priznata od UN. Na tom putu stoje dva problema. Prvi je rezolucija Saveta bezbednosti 1244 koja naglašava suverenitet Jugoslavije odnosno Srbije nad tom teritorijom.\nS druge strane, da bi takva, kako Jovanović kaže, divlja državna tvorevina mogla da uđe u UN potrebna je saglasnost svih stalnih članova SB UN, a ta saglasnost ne postoji i ne može postojati sve dok se Zapad ne pohvali uspehom da Srbiju na neki način posvađao sa Rusijom i Kinom i na taj način ih od nje udalji. To ne prolazi i zbog toga vrše pritisak na Srbiju da ona sama ustupcima „Kosovu“ pokaže dobru volju sve dok ne pristane da ono postane članica UN.\nSaglasnost Srbije je važna, pojašnjava diplomata Jovanović, jer je ona matična zemlja i kao takva ima pravo veta na svako nasilno oduzimanje i prisvajanje dela njene teritorije. Čak i kad bi, hipotetički, Rusija i Kina kao stalne članice SB pristale da Kosovo postane članica UN, tada bi SB to predložio Generalnoj skupštini, ali će Generalna skupština opet tražiti pristanak svoje članice jer nije ovlašćena da jednu svoju članicu raščinjava, da je cepa, potrebna je saglasnost.\nSrbija više nema faktički suverenitet nad Kosmetom ali je zadržala pravni suverenitet i sve dok Srbija drži tu svoju tapiju u rukama oni nepravno ne mogu proizvesti u pravno stanje.\nPotpuni fijasko: Američki helikopteri neupotrebljivi\nMOSKVA ZAVODI RED – U Prištini ljuti: Ova povlačenja priznanja, sve je to rusko “maslo” …


Carinske kontrole posle Bregzita će mnogo koštati trgovce | EurActiv Srbija\nCarinske kontrole posle Bregzita će mnogo koštati trgovce\nUvođenje carinskih kontrola posle izlaska Velike Britanije iz Evropske unije moglo bi da košta trgovce više od četiri milijarde funti godišnje, procenjuje se u izveštaju britanskog tink-tenka objavljenom 11. septembra. Britanska vlada planira da napusti carinsku uniju EU kada napusti blok i želi da pregovora o novim odnosima kako bi obezbedila trgovinu sa što manje trzavica.\nU izveštaju "Implementacija Bregzita: Carine" Institut za vladu (IfG), vodeći nezavisni institut koji radi na povećanju efikasnosti vlade, naveo je da vlada mora da pruži što je moguće veću izvesnost biznisu i pomogne mu da se pripremi za promene u oblasti carina.\nSamo unutar EU sada radi oko 180.000 trgovaca koji će se posle Bregzita prvi put suočiti sa izradom carinskih deklaracija. Vlada procenjuje da će se godišnje praviti 200 miliona deklaracija.\nTe deklaracije koštaće po 20 do 45 funti svaka, navodi IfG koji ukupne dodatne troškove procenjuje na 4-9 milijardi funti.\n"To će za mnoge kompanije koje se bave trgovinom biti značajan trošak. Vlada mora da se angažuje i s njima detaljno razmotri promene, da razume njihove potrebe i pruži im najviše što može vremena da se prilagode", ističe se u izveštaju britanskog tink-tenka.\nVlada je predložila dve opcije za buduće odnose u domenu carina - jedna je sistem koji koristi tehnologiju zahvaljujući kojoj će proces teći glatko koliko je to moguće a druga je novo carinsko partnerstvo koje će ukloniti potrebu za carinama na granici. London želi i tranzitni period nakon što Britanija napusti EU u martu 2019. kako bi se dobilo vreme za adaptaciju.\nMeđutim, EU kaže da će pregovori o carinskim odnosima morati da čekaju dok dve strane ne ostvare napredak oko prava ekspatrijata, britanske granice sa članicom EU Irskom i finansijskih obaveza.\n"Biti u i van carinske unije i 'nedviljiva granica' su fantazija", napisao je na Tviteru koordinator Evropskog parlamenta za Bregzit Gi Verhofštad (Guy Verhofstadt) nakon što je britanska vlada objavila svoje predloge. "Prvo treba obeziditi prava građana i finansijsko poravnanje", dodao je Verhofštad.\nDa bi sve prošlo što je moguće bolje i lakše, IfG, pored ostalog, preporučuje zadržavanje pristupa ključnom carinskom kompjuterskom sistemu EU, osnivanje radnih grupa za uvođenje promena sa privatnim sektorom i izmeštanje carinskih poslova sa fizičke granice.\nKako bi se izbegla katastrofa, britanska vlada mora da obezbedi da svi budu spremni, od lučkih operatera, preko kompanija koje bave prevozom tereta do lokalnih vlasti, navodi IfG. Takođe vlada treba da radi sa partnerima iz EU da osigura da problemi u evropskim lukama ne izazovu veći prekid u lancu isporuka.\n"Ranije su imali godine da se prilagode na promene koje stižu iz vlade. Sada imaju manje od 20 meseci da se pripreme a da još nije jasno na šta treba da se pripreme", navodi se u izveštaju i dodaje da "uspešne promene zavise od spremnosti svih".\n: Počinje treća runda pregovora o Bregzitu\n: Džonson kaže da će Britanija platiti za Bregzit ali fer cenu\n: Velika Britanija ne želi carinu na granici s Irskom posle Bregzita\n: Hamond i Foks: Izaći ćemo iz carinske unije posle Bregzita


Recept za uspeh: Porodica koja se već pola veka bavi malinarstvom otkrila kako ostvariti najbolje rezultate | ZLATIBORSKE NOVINE\n– Kod mene je za ovakvu odluku bila presudna ljubav prema svom kraju, mojoj zemlji, tu sam zasnovao porodicu i odlučio da nastavim posao koji su moji roditelji započeli i gledam da to radim što kvlitetnije i bolje – kaže Svetolik.\nNjegov otac Vaso ne krije radost što je njegov naslednik doneo takvu odluku i ističe da su nakon toga krenuli u intenzivniju proizvodnju.\n– Kada sam video da će Svetolik da ostane ovde krenuli smo u kupovinu zemlje, jer mi nismo imali dovoljno i počeli smo da proširujemo zasade. On je doneo sam takvu odluku iako je imao mogućnosti da ode da radi u Švedskoj i Americi i meni kao roditelju je to mnogo značilo – ističe Vaso.\nOvi vredni domaćini malinu gaje na 3, 5 hektara i odlučili su da poseban akcenat stave na povećanje prinosa, a najboljeg saveznika u tome dobili su upravo u svojoj državi kroz različite subvencije.Foto: RINA\n– Ako hoću kvalitetan rasad maline, država mi to subvencioniše sa čak 90 odsto. Moj posao je da nađem kvalitetan rasad, posadim, sačekam vreme kada izađe konkurs za subvencije, predam sva potrebna dokumenta u ministarstvo i čekam realizaciju. Hvala bogu u poslednjih nekoliko godina to odlično funkcioniše i evo ih rezultati – kaže Svetolik i sa ponosom pokazuje svoj malinjak koji je ove godine poneo kao retko kad.\n– Pomoć države kroz subvencije mnogo znači, mi smo na taj način došli do mašina koje su nam neophodne u našoj proizvodnji i koje bi teško mogli da pribavimo bez toga.\nU prestonici maline i lokalna samouprava ulaže značajna sredstva kako bi se malinarima pomoglo da dođu do vrhunskih rezultata. Ove godine najviše novca uloženo je u protivgradnu zaštitu i to šest miliona dinara.Foto: RINA\n– Tačno je da dobar deo uzgajivača sada osigurava zasade, međutim nije poenta da se uzme novac od osiguranja jer ljudi koji se bave malinom oni to zaista vole, saživeli su se sa tom proizvodnjom i zamislite njihov osećaj kad posle neke nepogode uđu u svoj malinjak i vide taj prizor, a uložili su toliki trud i rad. Na žalost dešava se da vrlo često usled grada budu polomljeni i mladi izdanci za sledeću godinu a oni se ne mogu osigurati, to predstavlja veliki problem. Zbog toga smo odlučili da značajna sredstva uložimo u nabavku protivgradnih raketa – naglasio je predsednik opštine Arilje Predrag Maslar.\n– To znači da smo mi proizvođači zadovoljni koliko je država obratila pažnje na nas i pomogla nam, sada je trenutak da i mi malinari uzvratimo našoj državi tako što ćemo našu malinu najvalitetnije obraditi i proizvesti, da od tog proizvoda ne stidujemo već da se njime ponosimo kada se pojavi na tezgama i u marketima širom zemlje, regiona, Evrope a nadamo se i sveta gde će biti prepoznatljiva kao naš srpski brend – zaključio je Svetolik.


Zamjenica predsjedavajućeg Vijeća ministara i ministrica vanjskih poslova BiH dr Bisera Turković primila u posjetu ministra vanjskih poslova Republike Srbije Nikolu Selakovića\nMinistrica vanjskih poslova Bosne i Hercegovine dr Bisera Turković sastala se 17. marta 2021. godine sa ministrom vanjskih poslova Republike Srbije Nikolom Selakovićem, u okviru njegove dvodnevne zvanične posjete Bosni i Hercegovini.\nNakon što su u Ministarstvu vanjskih poslova BiH održani tête-à-tête sastanak ministara te sastanak delegacija Ministarstva vanjskih poslova Bosne i Hercegovine i Ministarstva vanjskih poslova Republike Srbije, ministrica Turković i ministar Selaković dali su izjave za medije.\nMinistrica Turković je izrazila zadovoljstvo prilikom ugostiti ministra vanjskih poslova Republike Srbije Nikolu Selakovića istakavši opredjeljenost Bosne i Hercegovine za unapređenje sveukupnih bilateralnih odnosa dvije zemlje. Pozdravila je odluku Vlade Republike Srbije za otvaranje Generalnog konzulata Bosne i Hercegovine sa sjedištem u Novom Pazaru, kao još jedan korak dalje ka razvijanju dobrosusjedske saradnje.\nMinistrica Turković se zahvalila za pomoc Republike Srbije našoj zemlji u borbi protiv pandemije koronavirusa, te podsjetila da su i medicinski timovi iz Bosne i Hercegovine ponudili i pružili pomoć Novom Pazaru tokom pandemije.\n“Vjerujem da će naši susreti i posjete u budućnosti biti intenzivniji. U relativno kratkom vremenu imali smo tri sastanka, poslije devet godina nakon što nije bilo zvaničnih sastanaka. Mi smo opredijeljeni da jačamo naše dobrosusjedske odnose, ekonomiju i kulturnu saradnju, da gradimo infrastrukturu i da zajedno radimo na povezivanju cijelog regiona. To je interes obiju zemalja, to je interes naših državljana, naših građana i u tom pravcu nema niti dilema a ne smije biti ni prepreka”, istakla je ministrica Turković.\nMinistrica je važnim istakla organiziranje zajedničkih sjednica Vijeća ministara BiH i Vlade Republike Srbije. “Ta praksa je postojala i BiH želi da se i nastavi. Želimo naše odnose intenzivirati i na najvišem nivou jačati našu saradnju”, kazala je ministrica Turković. Ukazala je i na pitanja na kojima treba raditi, a to su pitanje rješavanja međudržavne granice, zaključivanje Ugovora o uređenju imovinsko-pravnih odnosa između BiH i Srbije, rješavanje pitanja nestalih osoba. U tom pogledu, ocijenila je važnim da nadležne institucije dviju država organiziraju zajedničke sastanke i rade na rješavanju ovih pitanja.\nOsvrnuvši se na pitanja koja u javnosti izazivaju najviše interesa, a to su slučaj Osmanovića i Mujanovića te najavljena izgradnja hidrocentrale na Drini, ministrica Turković je naglasila da, kada su u pitanju sudski procesi protiv Osmanovića i Mujanovića, postoje vrlo jasni stavovi i pozicije i izrazila nadu da će se ispoštovati sve ono što je zakonski predviđeno u takvim slučajevima. Po pitanju izgradnje hidrocentrale, smatra da je to nadležnost države BiH i da je država ta koja ulazi u međunarodne ugovore i sporazume, ali da se ne isključuju i stavovi izneseni od strane bh entiteta.\nMinistrica je posebno naglasila ekonomsku saradnju podsjetivši da je Srbija na trećem mjestu po vanjskotrgovinskoj razmjeni sa BiH. “Naše opredjeljenje je da jačamo ekonomsku saradnju kroz susrete privrednika i o tome svjedoči dogovor članova Predsjedništva BiH i predsjednika Srbije o organizaciji zajedničkog ekonomskog foruma u Beogradu”, naglasila je ministrica. Veoma bitnim je ocijenila i izgradnju autoputa Sarajevo-Beograd i revitalizaciju željezničkog saobraćaja kako bi došlo do poboljšanja komunikacija između naše dvije zemlje ali i šire. “Naše opredjeljenje je jačanje saradnje cijelog regiona posebno pod okriljem Berlinskog procesa, EU i voljni smo razmatrati sve inicijative koje će u tom pravcu doprinijeti boljoj saradnji i komunikaciji. Vjerujem da će naš region čvrstom saradnjom i rješavanjem pitanja brže i snažnije napredovati prema EU”, kazala je ministrica Turković.\nMinistar vanjskih poslova Republike Srbije Nikola Selaković je kazao kako današnji sastanak s ministricom Turković pokazuje koliko su značajni dobrosusjedski odnosi između Republike Srbije i Bosne i Hercegovine te je naglasio kako je za Srbiju "izuzetno važna stabilnost BiH".\n“Republika Srbija poštuje teritorijalni integritet BiH, poštuje njeno ustrojstvo vlasti na osnovu Dejtonskog mirovnog sporazuma. Mi smo zainteresovani za stabilnost i mir u regionu i poštovat ćemo svaki dogovor koji bude postojao između oba entiteta i sva tri konstitutivna naroda”, rekao je Selaković.\n“Ovaj moj dolazak u Sarajevo je potvrda želje Srbije za intenziviranjem našeg političkog dijaloga. Sada se vodi na nivou ministara vanjskih poslova, ali moguće je nastaviti dijalog na nivou Vlade Srbije i Vijeća ministara BiH kroz zajedničke sjednice, bilateralne političke konsultacije koje se nisu održavale od 2019. godine. Naši odnosi se odvijaju i na formatima koji nisu samo bilateralni već je uspostavljen i trilateralni format sa Republikom Turskom i odvija se dobrom dinamikom. Od zajedničkog interesa za Srbiju i BiH je da od maja ove godine počne u punom kapacitetu funkcionanisanje našeg zajedničkog trgovinskog predstavništva u Istanbulu”, istakao je Selaković.\nMinistar Selaković je rekao da je saradnja Srbije i BiH naročito plodna na polju ekonomije te da su dvije zemlje veliki vanjskotrgovinski partneri što govori i podatak da je trgovinska razmjena tokom Covid godine iznosila preko milijardu i 740 miliona eura. Poručio je kako je ekonomska spona ta koja treba da nas ujedini i učini odnose čvršćim.\nU pogledu sudskih procesa koji se vode u Beogradu protiv bh državljana Osmanovića i Mujanovića te izgradnje hidrocentrale na Drini, ministar je rekao: “Bilo bi dobro, mada znam da je nemoguće, kada su ovakve stvari u pitanju, da pokušamo da ih ne politizujemo. Uvjeren sam da možemo uspostaviti praksu češćeg viđanja i da više razgovaramo o svim problemima, da naše radne grupe po pitanju državne granice, nestalih lica, sukcesije i svih ostalih pitanja rade i u budućnosti, čuvajući ono što jesu naši interesi i poštujući ono što zahtjeva poštovanje dva susjeda međusobno”, zaključio je ministar Selaković.


Referendum na Kosovu  Uvod u radikalizaciju stanja? | Kliker.info\nReferendum na Kosovu  Uvod u radikalizaciju stanja?\nEvropska unija tek što je imenovala novog specijalnog predstavnika na Kosovu (1.2.2012), a on se već suočava sa problemima. Srbi iz četiri opštine na sjeveru Kosova, uprkos apelima Beograda, upozorenjima Prištine i saopštenjima Brisela, ipak organizuju referendum na kome će se izjasniti da li prihvataju institucije Kosova. Pravo glasa ima oko 35.500 ljudi.Jedan od lidera tamošnjih Srba, predsjednik Srpskog nacionalnog vijeća sjevernog Kosova Milan Ivanović uvjeren je da Srbi sa sjevera imaju pravo na referendum, a poziv zvaničnog Beograda da se odustane od referenduma po njemu je „prikupljanje političkih poena“.„Mislimo da se radi samo o pokušaju da se dođe do kandidature za Evropsku uniju, odnosno da je njihov osnovni cilj da preko dobijene kandidature ostanu na vlasti“, kaže Ivanović.\nProtivnici referenduma Ne misle, međutim, svi Srbi sa Kosova kao Ivanović. Predsjednik opštine Leposavić Branko Ninić, inače član Demokratske stranke predsjednika Srbije Borisa Tadića, protiv je referenduma jer smatra da on neće promijeniti situaciju na terenu. Referendum je bespotreban u ovom trenutku prije svega zbog što su građani na sjeveru Kosova jasno rekli da neće da prihvate prištinske institucije i to su pokazali od 25. jula pa do danas. Kao drugo, referendum bi trebalo odložiti i zbog toga što od zvaničnika međunarodne zajednice, kao i od predstavnika Srbije čujemo da taj referendum može da ugrozi interese naše Republike Srbije, jedine države koju imamo.“Od proglašenja nezavisnosti 17. februara 2008. godine, Kosovo je priznalo 86 država članica Ujedinjenih nacija i 22 od 27 članica Evropske unije, među kojima i Njemačka. Srbija odbija da prizna nezavisnost Kosova u čemu ima podršku prije svih Rusije, ali i Kine. Sve to otežava, kako diplomatske napore Prištine da Kosovo bude primljeno u UN, tako i život običnih ljudi u tom djelu jugoistočne Evrope.\nPolitički analitičar iz Beograda Dušan Janjić smatra da održavanje referenduma predstavlja dalju radikalizaciju prilika na Kosovu i nabraja tri moguće posljedice po Srbiju: „Prvi je da je otežana EU kandidatura Srbije i iluzija Beograda da će je ipak dobiti. Mislim da se takođe razobličuje nemoć Borisa Tadića i (njegove) Demokratske stranke da utiču na procese na sjeveru Kosova, a to znači dobrim dijelom i u samoj Srbiji. Kao treći nesporni rezultat, s obzirom da je izborna godina, biće da Kosovo ostane bitna tema izborne kampanje, i da na toj temi sadašnja vladajuća koalicija u Srbiji ne može ništa da dobije već može samo da izgubi“. Pregovori Beograda i Prištine o tehničkim pitanjima kao što su priznavanje diploma ili predstavljanje Kosova na regionalnim skupovima se odugovlače. Oni su ionako započeli tek nakon snažnog pritiska Brisela i oštre poruke njemačke kancelarke Angele Merkel predsjedniku Srbije Borisu Tadiću tokom njene posjete Beogradu u avgustu prošle godine. Sve to ipak nije bilo dovoljno da Srbija na samitu EU u decembru 2011. godine dobije status kandidata za članstvo u Uniji, a Srbi sa sjevera Kosova su, nakon dogovora o carinama, sedmicama blokirali puteve koji vode ka prelazima prema Srbiji zbog prisustva carinika Albanaca.\nPosljednja šansa Sada, kada se bliži sastanak ministara spoljnih poslova EU na kome će se ponovo raspravljati o statusu Srbije (28.2.), poruka novoimenovanog predstavnika Brisela na Kosovu Samuela Žbogara, mogla bi da za Srbiju, ali i za predsjednika Tadića bude posljednja šansa: „Zemlje članice EU zaista žele da daju kandidatski status Srbiji. Osjeća se da je to potrebno i da to mora biti dato Srbiji zbog svega postignutog. I Kosovo je zainteresovano da dobije rješenje za ime odnosno način predstavljanja u regionalnim organizacijama. Naravno i Srbija želi status. Dakle sve strane su željne dogovora. Ali ako ga sada ne postignemo mislim da ga nećemo postići brzo.“(Kliker.info-DW)


STRABAG - Gradjevinarstvo.rs\nMILUTINA MILANKOVIĆA 3 B\n011 2221 700, VISOKOGRADNJA\n011 2221 184, NISKOGRADNJA\n011 2221 840\nPošaljite e-mail za STRABAG\nKategorije za STRABAG\nVesti vezane za STRABAG\nPosle nešto više od godinu dana od polaganja kamena temeljca završena je izgradnja prve nadzemne višeetažne blokovske garaže u Kragujevcu, koja je rađena po najnovijim ekološkim standardima. Izgradnjom jednog ovakvog objekta u znatnoj meri će se reš...\nPoslednja faza radova na petlji Batajnica počela je u martu ove godine, a u okviru ovih radova biće kompletirani preostali delovi petlje, uključujući direktnu vezu Batajnice sa Obilaznicom. Radovi koji se odvijaju imaju rok godinu dana, a paralelno ...\nU skladu sa preporukama Vlade Republike Srbije da se radovi u oblasti građevinarstva obavljaju u punom kapacitetu, krajem aprila nastavljeni su radovi na izgradnji petlje Batajnica. - Izgradnja saobraćajnice u Batajnici je kapitalni projekat ne samo...\nUgovor o završetku petlje Batajnica, investicije vredne 9,6 mil EUR, potpisan je juče (13.02.2020) u opštini Zemun. Ugovor su potpisali v. d. direktora Koridora Srbije Zoran Babić i direktor ogranka za građevinske poslove firme Strabag Dragan Ršumov...\nProšle nedelje uspešno je završeno podizanje prvog segmenta čelične konstrukcije na levoj traci Ostružničkog mosta preko Save. Projekat proširivanja mosta ovime je ušao u novu fazu realizacije, a inženjerski tim izvođača, nadzora i investitora reali...\nRadovi na rekonstrukciji Trga republike, koji uskoro počinju, biće pod budnim okom sugrađana. Zamenik gradonačelnika Goran Vesić tražio je od Strabaga, firme koja je dobila posao na tenderu za obnovu Trga, da se postave kamere na gradilištu kako bi ...\nNa gradilištu mosta Čiovo započelo je postavljenje prvih čeličnih rasponskih sklopova na stubovima mosta. Sklopovi se postavljaju uz pomoć brodskih dizalica s morske strane. Ovo su prvi vidljivi pomaci u izgradnji ovog mosta nakon što su u novembru ...\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović, obišla je juče (15.11.2017) sa delegacijom Evropske investicione banke (EIB) radove na izgradnji mosta preko Save kod Ostružnice, koje finansi...\nNakon sanacije preostale deonice puta Kikinda-Bašaid, pre sedam dana počela je izgradnja kružnog toka na ulazu u grad kod Šumice. Posao je poveren građevinskoj firmi Strabag. Vrednost radova je oko 50 miliona dinara, a lokalna samouprava ovaj projek...\nNema radnika ni na izgradnji mosta kod Ostružnice\nPotpredsednica Vlade Srbije prof. dr Zorana Mihajlović bila je juče (24.08.2017) u popodnevnim časovima u još jednoj vanrednoj kontroli gradilišta. Obišla je izgradnju mosta preko Save kod Ostružnice na obilaznici oko Beograda, gde su investitor Put...\nRadovi u sklopu druge faze na delu ukrštanja državnih puteva prvog B reda broj 22 (deonica Ljig - Preljina) i drugog A reda broj 177 (Takovo - Nevade), petlja Mala vaga kod Norveške kuće, nedavno su nastavljeni. Predsednik opštine Gornji Milanovac, ...


Uručeni ugovori o bespovratnim sredstvima za više od 90 gazdinstava u Vojvodini - Uskoro novi konkursi - Edukaplus\nUručeni ugovori o bespovratnim sredstvima za više od 90 gazdinstava u Vojvodini – Uskoro novi konkursi\nPokrajinski sekretar za poljoprivredu, vodoprivredu i šumarstvo Vuk Radojević, uručio je danas u velikoj sali Skupštine AP Vojvodine ugovore o dodeli bespovratnih sredstava poljoprivrednicima koji su ih ostvarili na osnovu dva konkursa na teritoriji AP Vojvodine za 2017.\nKako se navodi na sajtu Vojvodine, Radojević je rekao da se za nabavku protivgradnih mreža potpisano 16 ugovora, od čega deset spada u kategorije koje su po prvi put prepoznate u merama agrarne politike Pokrajinskog sekretarijata za poljoprivredu, a to su poljoprivrednici mlađi od 40 godina, žene nosioci poljoprivrednih gazdinstava i poljoprivrednici koji deluju u otežanim uslovima rada. Ukupna vrednost insvesticija za protivgradne mreže iznosi oko 72 miliona dinara od čega je učešće Pokrajinskog sekretarijata na nivou od oko 43 miliona dinara, čime će pod protivgradnim mrežama biti pokriveno novih 54 hektara.\n– Moram napomenuti da u ovoj godini, ukupno sa današnjim potpisivanjem ugovora, imamo 76 poljoprivrednika – korisnika sredstava po ovom osnovu, od čega 52 koji ostvaruju poseban iznos subvencija od 70% za kategorije mlađi od 40 godina, žene nosioci gazdinstava i oni koji se bave poljoprivredom u otežanim uslovima – rekao je Radojević.\nGovoreći o konkursu koji se odnosi na proizvodnju u zaštićenom prostoru, odnosno nabavku za plastenike, Radojević je zaključio da od potpisanih 79 ugovora, 47 njih takođe pripada pomenutim kategorijama koje ostvaruju subvenciju od 70% mogućeg povraćaja, što su mere koje se po prvi put primenjuju. Ukupna vrednost za sredstva po osnovu ovog konkursa je 42 milona dinara, od čega je učešće Pokrajinskog sekretarijata na nivou od oko 28 miliona čime će se dobiti novih 80.000 kvadratnih metara pod plastenicima.\nRadojević je takođe najavio i raspisivanje novih konkursa, nakon usvojenog rebalansa budzeta koji stupa na snagu od 1. jula, putem kojih će otvoriti mogućnost da poljoprivrednici sa teritorije AP Vojvodine budu subvencionisani za nabavku stubova u vinogradarstvu, ograda, mreža za zasenu, i po prvi put i antifrost sisteme.


Vesti online / Slobodno Vreme / Zdravlje / Revolucionarno otkriće naučnika: Krvne grupe pretvaraju u nultu\nNaučnici veruju da su u laboratorijskim testiranjima otkrili bezbedan način promene krvne grupe davalaca u univerzalni tip "0" koji je često potreban u hitnim slučajevima kada dođe do nestašice određenih krvnih grupa, piše BBC.\nEnzim je svaki protein koji je u stanju da katalizuje neku biohemijsku reakciju u živim organizmima.\nNaučnici sa univerziteta u Britiš Kolumbiji kažu da bi klinička istraživanja mogla da počnu uskoro.\nObjasnili su da su uz pomoć enzima iz crevnih bakterija uspeli da kod davalaca uklone antigene s površine crvenih krvnih ćelija (eritrocita), prisutnih kod krvne grupe A, ali ne i kod krvne grupe 0.\nNjihovo uklanjanje u ovom procesu je izuzetno važno jer pomenuti antigeni mogu da prouzrukuju kobnu imunološku reakciju ako se uvedu u organizam osobe koja nema istu krvnu grupu. To znači da će imunološki sistem primaoca krvi "pomisliti" da davalac s krvnom grupom A zapravo ima krvnu grupu 0 i neće je napasti misleći da je strano telo.\nU vanrednim i hitnim situacijama često je vrlo malo vremena za proveru krvne grupe pacijenta kojem je hitno potrebna krv, zbog čega transfuziološke službe na zalihi moraju da imaju osiguranu dovoljnu količinu krvne grupe 0.\nZamisao o promeni krvne grupe uz pomoć enzima nije novost. Naučnici s Britiš Kolumbije na njoj rade već neko vreme. Jedan od njih, Stiven Viders, koji je rezultate istraživanja izneo na kongresu Američkog udruženja hemičara i biohemičara u Bostonu, objasnio je da se pokazalo da su enzimi crevnih bakterija najefikasniji u ovom procesu.\n"Optimističan sam jer imamo vrlo zanimljivog 'kandidata' kojim se donirana krv može pretvoriti u tip 0. Naravno, pred nama je još puno kliničkih istraživanja koje moramo da obavimo da bismo bili sigurni da neće biti nikakvih štetnih posledica, ali zasad sve izgleda obećavajuće", kazao je Viders.\nKako ne bi došlo do neželjenih i kobnih posledica i potencijalnog smrtnog ishoda u slučaju davanja "pogrešne" krvne grupe naučnici su podsetili na nekoliko činjenica, prenosi Live Science.\nA grupa može donirati A i AB krvnoj grupi, ali može primati A i 0 grupu.\nKrvne grupe su nasledne i nepromenjive karakteristike našeg organizma.\nKrvna grupa 0 je "univerzalni donor" jer nema antigena na svojim ćelijskim membranama. Odnosno, u eritrocitima krvne grupe 0 nema nikakvog faktora koji bi razarao tuđu krv pa ljudi te grupe mogu donirati krv svima.


11 hotela koji pomeraju granice arhitekture: Yas Viceroy – Future Hospitality Leaders\n1. aprila 2012. 18. aprila 2012.\n11 hotela koji pomeraju granice arhitekture: Yas Viceroy\n„Budget Travel„, njujorški magazin o turizmu i putovanjima, predstavio je listu od jedanaest hotela koji svojim izgledom pomeraju granice arhitekture. FHL blog će od početka aprila predstavljati po jedan hotel sa spiska dnevno.\nHotel „Yas Viceroy„ nalazi se na u okviru kompleksa oko staze Formule 1 „Yas Marina„, na kojoj se od 2009. godine održavaju trke za Veliku nagradu Abu Dabija. Hotel posluje u sastavu američke „Viceroy“ grupe.\nHotel su projektovali Hani Rashid i Lise Anne Couture iz njujorškog arhitektonskog biroa „Asymptote Architecture„. Blješteći usred pustinjskog pejzaža, amorfne forme poput talasa ili školjke, predstavlja primer savršenog miksa reprezentativne arhitekture i arhitekture u funkciji spektakla.\nHotel čine dva tornja od po 12 spratova, od kojih se jedan nalazi unutar staze, a drugi u marini. Spojeni su zavijenom membranom od staklenih panela i čelika, koja je dugačka 217 metara i sastavljena od 5.600 panela sa ugrađenim LED sistemom. Hotelski enterijer predstavlja zasebnu priču koja apsolutno prati eksterijer i finalnu funkciju hotela. Od glavnog ulaza u hotel, recepcijskog lobija, preko svih koridora, preovladava bela boja mrežastog korijana po zidovima, belog livenog kamena na podovima sa ugrađenim metalnim trakama koje simbolizuju kretanje – trku Formule 1.\nHotel ima 499 soba, 75 apartmana, šest restorana, dva bara kraj bazena, tri salona, café, fitnes i SPA centar sa dva bazena na krovu, tursko kupatilo i marinu. Kategorizovan je sa pet zvezdica. Otvoren je 1. novembra 2009.\nCene noćenja su od $210.\nZvanična Internet prezentacija: Yas Viceroy Hotels and Resorts\nPosted in preuzeti tekstoviOznačeno hotel, hotelijerstvoBy FHL3 komentara\n3 thoughts on “11 hotela koji pomeraju granice arhitekture: Yas Viceroy”\nPovratni ping: 11 hotela koji pomeraju granice arhitekture: Axis Viana Business & SPA Hotel « Future Hospitality Leaders\n← Prvi prolećni susret menadžera hotelskih domaćinstava 26. aprila 2012.\nTuristički promet u Republici Srbiji u periodu januar-februar 2012. godine →


Sprema li se smjena Doma naroda BiH? - Impuls\nObjavljeno: Srijeda, 30 Decembar 2020 09:31\nSDA je potpuno nerazumno dala kontrolni paket - po četiri delegata - Dodiku i Čoviću i sada možda nastoji popraviti tu grešku, kaže državni poslanik Naše stranke Damir Arnaut.\nZamjenik predsjedavajućeg Kluba poslanika SDA u Predstavničkom domu PSBiH Safet Softić u razgovoru za Oslobođenje je kazao da “ukoliko bi se neko odlučio na neke radikalne poteze po pitanju promjene parlamentarne većine, postoje ustavne i zakonske procedure, koje bi omogućile čak i smjenu aktuelnog saziva Doma naroda BiH”.\n- Iz krugova SDA sam čuo priču o mogućem raspuštanju Doma naroda prije više od mjesec. Predsjedništvo BiH može raspustiti Dom naroda i to mogu uraditi dva člana, bez saglasnosti trećeg, jer je to jedna od nadležnosti Predsjedništva koja ne podliježe vitalnom entitetskom interesu. SDA je potpuno nerazumno dala kontrolni paket - po četiri delegata - Dodiku i Čoviću i sada možda nastoji popraviti tu grešku. No, prije se tu radi o pokušaju SDA da nešto dodatno istrguje sa HDZ-om i SNSD-om, jer te tri stranke jednostavno tako funkcionišu, kazao je za Oslobođenje Damir Arnaut, poslanik Naše stranke u Predstavničkom domu Parlamentarne skupštine BiH.\nDelegat Kluba hrvatskog naroda u Domu naroda PSBiH Zlatko Miletić ističe da je, kada je u pitanju smjena ovog zakonodavnog tijela, Ustavom BiH predviđena i ta situacija i da se to može desiti.\n- Mislim da ta situacija u dobroj mjeri nije realna. Ali, što se mene osobno tiče, ako će biti bolje građanima ove zemlje, ako je to suština čitavog problema, ja bih bio spreman da sam odem, samo da nešto promijenimo u ovoj zemlji. Meni to samo ne znači ništa, ako ja svojim djelovanjem i svi mi zajedno u jednom i drugom parlamentu ne možemo doprinijeti da građani bolje žive, ne znam šta ćemo tamo uopće, kaže Miletić.\nU Ustavu BiH navodi se da se “Dom naroda može raspustiti odlukom Predsjedništva BiH ili samog Doma, pod uslovom da je odluka Doma o raspuštanju donijeta većinom koja uključuje većinu delegata iz reda najmanje dva naroda, bošnjačkog, hrvatskog ili srpskog”.\nOsvrćući se na inicijativu opozicionih poslanika Predstavničkog doma PSBiH o izglasavanju nepovjerenja Vijeću ministara BiH, Miletić ističe kako je obrazloženje koje su poslanici naveli u potpunosti tačno.\n- Ovo je drugi put da sam dobio inicijativu grupe zastupnika iz Zastupničkog doma i drugi put da pokreću inicijativu za smjenu Vijeća ministara. Obrazloženje koje su dali je u potpunosti tačno - pravdaju to činjenicom da je trenutni saziv Vijeća ministara jedan od najgorih u povijesti BiH, da u suštini nisu napravili ništa, pogotovu u stvarima koje strateški opterećuju građane: migrantska kriza, sigurnost, pandemija, vakcina... Opradavaju to i činjenicom da je malo zakona došlo u parlamentarnu proceduru. Ono što je poražavajuće i što je činjenica sama po sebi jeste da zaista aktuelni saziv, ne ulazeći u dubinu problema zašto je to tako, ne radi efikasno i blagovremeno, bar ove stvari koje su od krucijalne važnosti za građane BiH. U svakom slučaju, ako ova inicijativa dođe na Dom naroda, ja ću je svakako podržati, poručio je Miletić.


Pojačan nivo kontrole u Kragujevcu\nIzvor: B92, 25.Feb.2021, 16:25\nZbog pogoršanja epidemiološke situacije i povećanja broja novozaraženih koronavirusom u čitavoj u Srbiji, pa i u Кragujevcu gde je broj inficiranih građana ponovo trocifren, komunalna inspekcija je u poslednjih nedelju dana pojačala inspekcijski nadzor u primeni protivepidemijskih mera.\nU ugostiteljskim i ostalim objektima svakodnevno se kontroliše se nošenje zaštitnih maski, postojanje dezobarijera i dezinfekcionih sredstava i broj lica u objektu.\nU poslednjih >> Pročitaj celu vest na sajtu B92 << nedelju dana privremeno smo na 72 sata zatvorili 19 ugostiteljskih objekata a za sedam izrekli kazne u rasponu od 150.000 do 300.000 dinara, kazao je Vojin Vranić, načelnik Odeljenja inspekcijskog nadzora komunalnih delatnosti i komunalnih poslova i dodao da će se pojačan inspekcijski nadzor nastaviti aktivno i narednih dana.\n"Grad Кragujevac razume naše sugrađane, da je puno vremena prošlo, da smo svi nervozni i da želimo da se vratimo normalnom načinu života, ali jedini put i način za to je da se prdržavamo onoga što nam struka kaže", kazao je Ivica Momčilović zamenik gradonačelnika grada Kragujevca .\nOn veruje da da ćemo se uz imunizaciju, vrlo brzo kada se uslovi za to steknu, vratiti normalnom načinu života.\nDo tada, kazao je, mi moramo da radimo svoj posao i kontrolišemo objekte koji su manje savesni ili nesavesni. U ovom momentu imamo pojačan nivo kontrole u celom gradu i to je nešto što moramo da radimo za dobrobit svih sugrađana, poručio je Momčilović i uz zahvalnost na strpljenju i odgovornoasti uputio apel svima na poštovanje protivepidemijskih mera.


Njemački ministar finansija: Nema više ustupaka Grčkoj - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti Njemački ministar finansija: Nema više ustupaka Grčkoj Printajte Veličina slova - + 29.07.2012 Više nema ustupaka Grčkoj, izjavio je njemački ministar finansija Volfgang Šojble usred zabrinutosti da Atina nije ni blizu ispunjena uslova za dobijanje finansijske pomoći.\n„Aktuelni plan finansijske pomoći za Grčku ionako je prilično napravljen po mjeri uz mnogo ustupaka“, rekao je on listu „Velt am zontag“.\nInspektori iz EU, Evropske centralne banke i MMF-a u posjeti su u Grčkoj gdje treba da donesu odluku o dodjeli sredstava pomoći u iznosu od 130 milijardi evra.\n"Ja stvarno ne vidim više nikakvog prostora za ustupke. Problem nije u samom programu već je problem da Grčka ne primjenjuje taj program kako treba, odnosno nedovoljno“, istakao je Šojble, prenosi Rojters.\nOn je dodao da sada nije od pomoći spekulisati o tome da se Grčkoj da još novca ili vremena.\n"Ovdje se ne ne radi o darežljivosti. Pitanje je da li je Grčka sposobna da odradi svoj dio“, rekao je on.\nOn je odbacio dalje otpisivanje duga Grčkoj odgovarajući na pitanje da li se mogu izbjeći kamatne stope u evrozoni na zajmove Grčkoj ili bi Evropska centralna banka mogla da odbaci kamatu na grčki dug.


Kako se uči i zašto je važno biti tolerantan? – Praktika\nHome Jednostavno život Kako se uči i zašto je važno biti tolerantan?\nIako nije uvek prijatno, iz gore navedenog se vidi da je biti tolerantan veoma poželjno i često svrsishodno, te je ovom veštinom poželjno ovladati što ranije. Kao i većina ljudskih osobina i ova se usvaja po modelu koji je detetu dostupan u periodu njegovog najranijeg uzrasta. Dete ne može postati tolerantno, ukoliko su njegovi najvažniji autoriteti, tj osobe koje primarno učestvuju u njegovom vaspitanju i odgoju, nisu sklone podnošenju frustracije onda kada se susretnu sa mišljenjima ili ponašanjima sa kojima se ne slažu. Dodatnu poteškoću može stvoriti i to kada u takvoj situaciji su ti, za dete važni autoriteti, skloni izražavanju mržnje, besa ili agresije. Na primer, ako dete raste uz oca koji na pobedu protivničkog tima reaguje ljutnjom i psovkama, ono će zaključiti, sa jedne strane, da je baš takva reakcija potpuno adekvatna situaciji, a sa druge da je apsolutno nepotrebno staloženo i smireno istrpeti nezadovoljstvo zbog poraza. Na dalje, ovo dete može zadržati neprijateljski stav prema protivničkom timu i osećati netrpeljivost prema svim ljudima koji su navijači pomenutog tima. Na ovaj način netolerancija na frustraciju prema porazu, proširuje se i ne samo što se odnosi na poraz od strane protivničkog tima, već poprima oblik ustaljene reakcije na sve neuspehe ili poteškoće u životu, a posledično stvara i problem u medjuljudkim odnosima jer neprijateljski stav prema drugima stvara distancu i osiromašuje socijalnu mrežu svakog pojedinca sa ovakvim stavom.\nSam proces modelovanja kod dece, ljudima nije toliko blizak i najčešće o njemu i ne razmišljaju na ovakav način, te veću pažnju poklanjaju onome što se detetu govori od onoga što sami rade i primeru koji na taj način pružaju. Sa ovakvim stavom, roditelji najčešće upadaju u zamku i manifestujući vlastite predrasude ili stereotipe, oni modeluju i prag frustaracione tolerancije vlastitog deteta. Ako su i sami neotporni na različitosti i izražavanje drugačijeg mišljenja, oni će veoma teško uspeti da toleranciju na ova razmimoilaženja izgrade kod sopstvenog deteta jer tim malim bićima je mnogo važnije i upečatlivije šta se radi, od onoga što se priča. Uticaj onoga što se detetu govori, na treba potpuno otpisati, pa u situacijama kada nije uspeo da istrpi, roditelj detetu može objasniti da je njegova reakcija možda bila prenaglašena, da je često potrebno istrpeti neprijatnost i sopstveno nezadovoljstvo iskazati na korektniji i manje buran način. Ovakva intervencija svakako je bolja od toga da ona izostane jer dete ostavlja zbunjeno i u nedoumici. Ako roditelj u ovom slučaju, sebi dozvoli priznanje da je pogrešio burno reagujući, detetu će biti sasvim jasno šta je ispravno jer ne treba zaboraviti da u najranijem uzrastu, dete roditelja posmatra kao apsolutni autoritet čije ponašanje, mišljenja ili osećanja usvaja kao apsolutno tačna. Zbog ovakvog dečijeg stava na tom najranijem uzrastu je moguće vaspitanjem izvršiti uticaj u pravcu nižeg ili višeg praga tolerancije u skladu sa roditeljskim preferencijama.\nPored modelovanja, dete toleranciju uči i na osnovu odnosa drugih prema sebi. Deca, kao i odrasli, se svakodnevo susreću sa nemogućnošću da ostvare svoje potreba i želje. Susrećući se sa ovakvim situacijama svako različito reaguje. Deca će često plačom ili bacanjem igračaka izraziti svoje nezadovoljstvo zbog situacije u kojoj su primorani da nešto istrpe. Sa druge strane, roditelji su zbog vlastite bolećivosti i nemogućnosti da istrpe nezadovoljstvo deteta, skloni popuštanju i prelaženju preko onoga što sami često neodobravaju. Ove na izgled bezazlene situacije čine temelj frustracione tolerancije deteta jer svaki put kada ne istraju, roditelji snižavaju prag tolerancije deteta i tako dugoročno gledano dovode do toga da dete neće biti sposobno da podnese čak i najmanja nezadovoljstva ili da istraje u situaciji trpljenja. Sve pomenuto, nadalje može dovesti do veoma burnih reakcija koje se na dečijem uzrastu manifestuju bacanjem i lomljenjem igračaka, odbijanjem poslušnosti ili agresijom prema drugarima, dok u odraslom dobu kod osobe sa ovakvim stavom, česta mogu biti antisocijalna ponašanja u vidu nepoštovanja društvenih normi i različitih oblika agresivnog i bahatog ponašanja.\nKako se tolerancija može posmatrati kao kontinuum omedjen sa jedne strane pomenutom netolerancijom, a sa druge pretolerancijom, zaključak je da pored nepostojanja granica u odnosu prema sebi u slučaju netolerancije, postoji i onaj drugi slučaj u kom granica ne postoji prema drugima. Kada je osoba preterano sklona toleranciji, ona je sposobna da podnosi i trpi mnogo, kao i da gotovo nikada ne izrazi sopstveno nezadovoljstvo. Najčešće su ovakvi ljudi, bili hiperadaptirana deca sa rigidnin i prezahtevnim roditeljima koji su na dečije potrebe neadekvatno i neblagovremeno odgovarali, te su se ovakva deca na najranijem uzrastu naučila trpljenju što su kasnije verovatno prenela i na ostale oblasti svog života, pa su tako npr. skloni da se igraju igara koje im vršnjaci nameću ili su spremni da podnesu brojna odbacivanja drugih. Za razliku od netolerantnih, osobe sa visokim stepenom tolerancije na frustraciju sklonije su nesigurnosti u sebe, anksioznosti i depresiji.\nVaspitanjem je na decu moguće učiniti veliki uticaj. Polazeći od sebe i sopstvenih stavova, davanjem ličnih primera u kojima poštuje različitosti, suočavanjem sa različitostima ili razgovorom o njima, roditelj je u mogućnosti da formira dečiji stav o različitim pojavama u svetu. Povremenim frustriranjem deteta neodobravanjem svakog dečijeg zahteva i čvrstim granicama, roditelj može postaviti čvrste temelje frustracionoj toleranciji svog deteta i tako mu olakšati snalaženje u širem sociološkom okruženju.


Profili blogera · Global Voices na srpskom\nČlanci o Profili blogera\nPodsaharska Afrika 01/04/2011\nTokom poslednje dve godine, blog "Avanture iz spavaćih soba afričkih žena" obezbedio je forum za iskrene i intimne razgovore o seksu i seksualnosti među afričkim ženama i muškarcima\nZapadna Evropa 10/07/2010\nWikidioms je novi online resurs koji ima za cilj da pomogne prevodiocima da se izbore sa ovim izazovom. U nastavku je intervju sa osnivačem Wikidioms-a, Pavelom Katsom, i jednom od njegovih saradnica, Jasnom Trandafilovskom.\nProslavljanje Dana bloga\nJužna Amerika 28/09/2008\nDana 31. avgusta, širom sveta se obeležava Dan bloga. Prema ovom sajtu, manifestacija je zamišljena tako da blogovi iz jednog dela sveta budu predočeni drugim delovima sveta: Toga dana blogeri će preporučivati druge blogove posetiocima njihovog bloga. Oni će svesno objaviti preporuke 5 novih blogova. Na ovaj način svi čitaoci...


Broj stradalih u avionskim nesrećama porastao za devet puta - Auto Republika\nGodina od koje se upravo opraštamo bila je rekordna za avionsku industriju. Ukupno je 4,5 milijardi ljudi letelo tokom prethodne godine, na oko 45 miliona letova, ne računajući male letilice, odnosno one koje mogu da transportuju do 14 osoba. Međutim, uz povećanje broja putnika i letova, uvećao se i rizik od nesreća, pa je tako broj stradalih osoba porastao za devet puta u odnosu na lane.\nPrema podacima koje je objavila Mreža koja se bavi pitanjima bezbednosti u avionskom saobraćaju, tokom tekuće godine, stradalo je ukupno 555 osoba u šesnaest nesreća, spram cifre od 59 koja se odnosi na žrtve koje su život izgubile u četrnaest katastrofa iz 2017. Na ovaj način, godina na izmaku postaje najsumornija od 2014., po ovom pitanju.\nIpak, ne treba ovo shvatiti tako tragično, jer šanse da se nađete u poziciji žrtve tokom korišćenja avionskog prevoza, i dalje ostaju mizerne, odnosno iznose 0,0000001%, što je mnogo manja verovatnoća od rizika skopčanog za putovanja automobilom.\nMagazin Forbes, se pozabavio malo detaljnije ovom problematikom, pa je zaključio da je 195 osoba poginulo u udesima koji su se dogodili u Rusiji, Iranu i Nepalu, tokom samo jednog meseca. Zatim, 112 putnika je živote izgubilo u udesu koji se dogodio na aerodromu Hoze Marti u Havani, kada se letilica srušila neposredno nakon poletanja,\nNajsmrtonosnija nesreća se zbila na letu 610, kompanije Lion Air, kada je 189 ljudi poginulo u blizini aerodroma glavnog grada Indonezije, Džakarte. Još jedna nezgoda je zavredila pažnju novinara Forbsa, a to je situacija koja se odigrala na letu 1380 u organizaciji kompanije Southwest, kada je putnica umalo ispala iz aviona, usled promene pritiska u kabini.\ntags: avio nesreće avioindustrija Forbes statistika avionskih nesreća\nprevious Prvi elektromobil sa oznakom “Turbo”\nnext Hunt MC410 predstavljen


BIĆE ĆURETINE ZA BOŽIĆ Olakšana putovanja za sezonske radnike koji rade na živinarskim farmama u Velikoj Britaniji – Plodna Zemlja\nBIĆE ĆURETINE ZA BOŽIĆ Olakšana putovanja za sezonske radnike koji rade na živinarskim farmama u Velikoj Britaniji\nPravila putovanja su olakšana za ljude koji stižu u Veliku Britaniju da bi radili na farmama živine, a sve kako bi se osiguralo da na raspolaganju ima dovoljno ćuretine za božićne večere. Sezonski radnici iz inostranstva mogu odmah da započnu posao tokom 14-dnevnog karantina. Grant Shapps, sekretar za transport, izjavio je da će nove mere osigurati da proizvođači hrane mogu “pratiti korak sa božićnom potražnjom”, prenosi BBC.com.\nRanije su stizala upozorenja od proizvođača na nestašicu ćuretine zbog nedostatka dovoljno kvalifikovanih radnika za preradu mesa. Prema novim pravilima, sezonski radnici se moraju izolovati od ostatka javnosti tokom prvih 14 dana.\nDa bi izbegli potencijalno širenje koronavirusa, oni takođe moraju da žive zajedno i rade sa grupom istih radnika tokom svog boravka u Engleskoj.\n“Božićna večera je vrhunac godine za mnoge porodice i ove godine će biti posebno značajna. Ove mere podržaće kompanije koja su se “suočile sa neviđenim izazovima od koronavirusa””, naglasio je sekretar za transport.\nRichard Griffiths, šef Britanskog saveta za živinu (The British Poultry Council – BPC) u oktobru je pozvao vladu da izuzme sezonske radnike iz karantinskih pravila. Upozorio je da je potrebno 1.000 radnika iz Evropske unije koji bi radili na farmama, a da bi se zadovoljila božićna potražnja.\nTakođe je nedavno izjavio i da je industrija odlučna da isporuči domaćinstvima širom zemlje potrebne količine mesa.\n“Ako nam izuzeće pomogne da omogućimo da se Božić proslavi na tradicionalni način i pomogne našim manjim sezonskim proizvođačima, to može biti samo dobra stvar”.\nPrema podacima Odeljenja za životnu sredinu, hranu i ruralna pitanja (Department for Environment, Food and Rural Affairs) skoro 5.500 sezonskih radnika svake godine stigne na farme u Engleskoj da pomognu tokom prazničnog perioda. Vrsta veština koje je potrebna za proizvodnju ćuretine nisu dostupne među radnicima iz Velike Britanije. Radnici moraju imati sertifikat o kompetentnosti koji izdaje Agencija za standarde hrane (Food Standards Agency).\n“Industriji mesa Velike Britanije potreban je pristup pouzdanim kvalifikovanim radnicima odakle god da dolaze kako bi “zadržao protok hrane sa naših farmi do naših tanjira. Ono što nam je sada potrebno je jasan pravac da će, ako nam zatreba, sistem biti uspostavljen mnogo ranije u 2021. godini“, rekao je Toni Goodger iz Udruženja nezavisnih dobavljača mesa, a prenosi BBC.com\nTagoviĆurke Farme Velika Britanija\nKašnjenja u isporuci kafe iz Kolumbije, proizvođači u očekivanjima veće cene najpopularnijeg napitka\nOVE GODINE ROD MASLINE U ISTRI PODBACIO Maslinovo ulje izuzetnog kvaliteta ali i veće cene\nPtičiji grip ugrozio proizvodnju PAČIJE PAŠTETE U FRANCUSKOJ Uklonjeno 200.000 pataka\nOvo je tekst koji može da vam DA IDEJU za budući posao, ali i ukaže kako da nađete mir…


I Sombor dobio Balans+ samouslužne stanice za bicikle\nTanjug 18. juna 2019. 13:51\nSOMBOR – Kompanija Imlek je, nakon postavke Balans+ samouslužnih servisa za bicikle u gradovima širom Srbije, poput Beograda, Novog Sada i Kruševca, nastavila ovu društveno odgovornu akciju postavkom samouslužnih servisa na dve lokacije u Somboru, gradu u kojem je biciklo omiljeno prevozno sredstvo među stanovnicima.\nSomborci će od sada imati mogućnost da na dve lokacije u gradu provere ispravnost svog bicikla, otklone eventualne kvarove i napumpaju gume, i to na Trgu Svetog Trojstva, kao i u Ulici Stepe Stepanovica kod Glavne pošte, navodi se u saopštenju kompanije Imlek.\n„Kao grad u kojem je život bez bicikla gotovo nezamisliv, Sombor predstavlja logičan sled naše društveno odgovorne akcije u okviru koje postavljamo samouslužne Balans+ stanice za bicikle širom Srbije“, izjavila je Marija Malović, regionalni menadžer za odnose s javnošću kompanije Imlek.\nPored fizičke aktivnosti, izbalansirana ishrana je, kako kaže, veoma važna za sve ljude koji vode računa o zdravom načinu života, zbog čega Balans+ jogurt predstavlja idealan izbor.\n„Naša kompanija će u cilju promocije zdravih životnih navika akciju nastaviti da sprovodi i u drugim gradovima u Srbiji“, istakla je Malović.\nU skladu sa vrednostima koje neguje brend Balans+, ova akcija ima za cilj da podstakne stanovnike Sombora na bavljenje fizičkom aktivnošću, praćenu izbalansiranom i raznovrsnom ishranom, zaključuje se u saopštenju.


Evropljani odbijaju da ratuju i mrze po diktatu iz Brisela - 10.12.2017, Sputnik Srbija\nEvropljani odbijaju da ratuju i mrze po diktatu iz Brisela\nEkonomska sigurnost i bezbednost, dva glavna razloga zbog kojih su građani EU verovali u nju, polako se urušavaju, posebno zbog obavezne zajedničke spoljne... 10.12.2017, Sputnik Srbija\nanalize i mišljenja, komentari i analitika, brisel, evropa, evropska unija (eu)\n© REUTERS / Hannah McKayRaspad EU - ilustracija\nEkonomska sigurnost i bezbednost, dva glavna razloga zbog kojih su građani EU verovali u nju, polako se urušavaju, posebno zbog obavezne zajedničke spoljne politike Unije koja ih tera da moraju da mrze ili vole neku drugu naciju, a da njihovi vojnici, hteli ili ne, moraju da postanu deo nečijeg rata.\nProtest 50.000, uglavnom mladih ljudi u Briselu, pre neki dan, počeo je kao protest podrške Kataloniji, a završio je, reklo bi se, spontanom „prozivkom“ Žana Kloda Junkera, predsednika Evropske komisija, koja je izvršni organ Evropske unije, dakle, svojevrsna Vlada EU.\n9 Decembar 2017, 22:37\nSa protesta se čulo da EU ne guši samo demokratiju, nego i nacionalni identitet svojih građana. Iz tog ugla gledano pitanje — da li je građanima Evrope dosta Evropske unije — savim je na mestu, jer se ovakve anti-EU demonstracije ne organizuju prvi put u srcu Starog kontinenta.\nEvropska unija/zajednica možda jeste bila dobra zamisao još dok je o njoj kao miroljubivoj komuni naroda sanjao nemački filozof Imanuel Kant, ali evo pola veka i duže, EU nije uspela da izgradi ono što joj je bilo najbitnije — stvaranje evropskog identiteta kod pojedinaca. U tom kontekstu, sve je više pitanja da li je projekat uspeo i da li su narodi koji žive pod kapom EU, najpre pripadnici svoje nacije — Francuzi, Italijani, pa tek onda Evropljani?\nIstraživanje agencije „Faktor plus“ na temu da li Srbija treba da bude član EU pokazala su da je tesna trka između onih koji su za, njih 38 odsto, i onih koji su protiv, njih 35 odsto. Međutim, rezultati istraživanja koja su sprovedena od renomiranih instituta kakav je američki „Pju“ i evropskih agencija mnogo bi više trebalo da zabrinu EU.\nVećina građana smatra da se njihov nacionalni identitet sve više guši unutar Unije. Izlazak Velike Britanije iz Unije, taj plamen je još više raspalio, a glasovi građana drugih država sve su glasniji da bi i njihove vlade trebalo da krenu putem Britanije.\nBudi se nemačka imperija — šta ako okrene leđa Americi\n6 Decembar 2017, 22:23\nEkonomska sigurnost i bezbednost, dva su glavna stuba koja su do skoro bila prva na spisku građana Unije, zbog čega su verovali u nju. Međutim, i oni su polako počeli da se urušavaju, posebno kad su shvatili da zbog obavezne zajedničke spoljne politike Unije moraju da, „po diktatu iz Brisela“, mrze ili vole neku drugu naciju, a da njihovi vojnici, hteli ili ne, moraju da postanu deo nečijeg rata.\nOvo drugo, posebno je došlo do izražaja posle niza terorističkih napada radikalnih islamista i to uglavnom u državama čiji su vojnici bili najbrojniji u ratovima koji su se vodili protiv njih.\nI ekonomija više nije na vrhu prioriteta, „sigurna plata“ i standard više nisu dovoljni, jer se ispostavilo da bez obzira na neku vrstu zajedničke berze rada, uvek će državljanin matične države dobiti bolji posao, od onoga ko je došao sa strane.\nTu je i takozvani problem „krađe građana“, to jest, kako je objašnjeno u jednoj od studija, već druga generacija, recimo Poljaka, Mađara ili Hrvata, čiji su roditelji otišli na rad u neku od jačih država EU, Nemačku ili Austriju, sebe vide kao Nemce, a ne kao Hrvate ili Poljake. To dovodi do dvostrukog efekta, jer matične države dobijaju pad u natalitetu, to jest veštački im se smanjuje broj državljana, a sa druge strane, ostaju ne samo bez radne snage, već i bez intelektualne elite, zbog čega takva država gubi na produktivnosti i sve više ekonomski zavisi od Unije.\n26 Novembar 2017, 19:49\nPrimera radi, u Poljskoj je 2015. godine živelo prema podacima UN 38.612,000 ljudi. Broj onih koji su rođeni u Poljskoj, a živeli su u nekoj drugoj zemlji iznosio je 4.449,000 ljudi, što znači da više od 11 odsto Poljaka danas „pripada“ (svojom zaradom, radom i plaćanjem poreza) nekoj drugoj državi.\nPrema anketi Instituta za istraživanje javnog mnjenja „Joj gov“ sprovedenoj u Nemačkoj, Francuskoj, Danskoj, Švedskoj i Finskoj — Nemci su najveći optimisti u pogledu budućnosti EU.\nFrancuzi su najveći pesimisti — njih čak 73 odsto „crno“ gleda na budućnost EU. U Danskoj je 37 optimista i 50 odsto pesimista, u Švedskoj je odnos najuravnoteženiji i ima 43 odsto optimista, prema 45 odsto pesimista, a u Finskoj je 38 odsto optimistički, a 50 odsto pesimistički raspoloženih.\nOvome treba dodati da više od trećine prve generacije migranata rođenih u EU, prema podacima Evrostata, radi poslove ispod svoje stručne spreme. Od Nemačke do Švedske posao lako mogu da pronađu lekari, inženjeri mašinstva… dok za ostale koji nemaju diplome za deficitarna zanimanja u pravilu su rezervisani poslovi koje državljani tih matičnih zemalja ne žele da rade i koji su slabije plaćeni.\nOsim tih problema, građani Unije veruju da im je ugrožen nacionalni identitet i činjenicom da su zakoni EU iznad zakona država-članica. Evropska komisija može da pokrene tužbu pred Evropskim sudom protiv zemlje-članice za koju smatra da je prekršila neku odredbu evropskog prava. Kazne za neposlušne države-članice su astronomske, a plaćaju ih građani kažnjene države iz svog džepa preko poreza.\n14 Novembar 2017, 09:33\nEvropska komisija je sasvim nadnacionalna i svim evropskim komesarima izričito je zabranjeno da slušaju bilo kakve savete iz zemalja iz kojih potiču. Oni moraju da rade isključivo u interesu Unije, a ne u interesu zemlje-članice. Samo Komisija ima pravo predlaganja zakona, ona nadzire i usmerava čitav zakonodavni proces i ima ima vlast nad njim.\nDakle, EU kao takva ne priznaje ni osnovno načelo demokratije kao mogućnosti da narod (građani) biraju svoje predstavnike, pa samim tim ni definiciju nacionalnog identiteta koji iz nekog razloga postaje izraženiji kada ta nacija oseti da je njen opstanak ugrožen.


U dokumentu, koji je predstavljen na konferenciji za medije, predlaže se nastavak dijaloga sa predstavnicima vlasti u Prištini u cilju uspostavljanja pune slobode kretanja i protoka robe, kapitala i usluga na KiM, rešavanju imovinskih pitanja, kulturnoj razmeni, zaštiti kulturne baštine.\nTakođe, Deklaracija predviđa i saradnju obrazovnih i zdravstvenih sistema, akademske zajednice, sporta i medija, kao i tužilaštva i policije u cilju borbe protiv korupcije i kriminala na KiM.\nDeklaracija bi, kako se navodi, trebalo da obaveže Beograd, Prištinu i međunarodnu zajednicu da rade na pomirenju i poboljšanju stanja u interesu građana svih nacionalnosti na KiM.\nPredsednik ŠP-a Dragan Đilas rekao je da je ta stranka svesna da kosovski problem ima dva dela i da se prvi odnosi na status pokrajine koji u ovom trenutku, kako je ocenio, nije moguće rešiti jer su pozicije Beograda i Prištine potpuno suprotne.\nDrugi deo problema je, kako kaže, život ljudi koji Srbi i Albanci mogu zajedno da reše ukoliko su otvoreni, spremni da sarađuju uz pomoć međunarodne zajednice.\nNa pitanje novinara da li će Deklaraciju ponuditi albanskoj strani, Đilas je rekao da ne postoji komunikacija između stranaka iz centralne Srbije i sa KiM, osim komunikacije vlasti iz Beograda i Prištine, i da taj dokument predstavlja iskorak ka pokretanju dijaloga.\nUpitan kako će ŠP ostvariti ono što je izneto u Deklaraciji, Đilas je rekao da je ta stranka izašla sa predlogom jer ne vidi mogućnost da vlast u Prištini i Beogradu dovedu do pomirenja dva naroda.\n- Mi smo opozicija i ovo će biti politika stranke koju predvodim, a kad budemo na vlasti, na ovome ćemo insistirati kao na početnom papiru za dalji razgovor - rekao je Đilas.\nNa pitanje zašto se i kao opozicija ne uključi u rešavanje problema KiM kao gorućeg pitanja za državu Srbiju, Đilas je rekao da u proteklih sedam godina nije bilo nikakve komunikacije između vlasti i opozicije o toj temi i da u parlamentu nije predložena platforma niti pokrenuta rasprava o KiM.\nDodao je da se sada, kada opozicija bojkotuje rad parlamenta, pravi "fingirana sednica" i da je za dijalog potrebna iskrena želja, a ne samo forma.


Državni sekretar Nemanja Stevanović u Limi na međunarodnoj konferenciji "Demokratija u Venecueli"\nDržavni sekretar Ministarstva spoljnih poslova Nemanja Stevanović učestvovao je u utorak, 6. avgusta, na međunarodnoj konferenciji "Demokratija u Venecueli", koja je održana u Limi, uz učešće delegacija šezdeset država i tri međunarodne organizacije, uključujući Evropsku uniju.\nPolazeći od principijelnog stava da dijalog predstavlja jedini način za postizanje održivog rešenja, a naročito u situacijama unutrašnjih političkih kriza, Srbija je prihvatila poziv peruanskih domaćina da učestvuje na prvoj sveobuhvatnoj konferenciji posvećenoj ovom pitanju. Skup je imao za cilj da se razmene mišljenja o načinu na koji međunarodna zajednica može solidarno da pomogne narodu Venecuele i održavanju unutrašnjeg dijaloga među svim političkim faktorima u toj državi.\nNa marginama konferencije državni sekretar Nemanja Stevanović se odvojeno susreo sa peruanskim ministrom spoljnih poslova Nestorom Popolisiom i zamenikom ministra Haimeom Pomaredom. U svojstvu specijalnog izaslanika predsednika Srbije Aleksandra Vučića, državni sekretar je preneo poruke i pisma za peruanskog predsednika Martina Alberta Viskaru. U bilateralnim razgovorima je dominirala tema unapređenja privrednih odnosa između naše dve države. Državni sekretar Nemanja Stevanović je preneo zahvalnost Republike Srbije na razumevanju koje Peru izražava u vezi sa situacijom na Kosovu i Metohiji.


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da će zajedničke patrole srpske i kineske policije, koje će biti raspoređene u Beogradu, Novom Sadu i Smederevu, olakšati komunikaciju sa velikim brojem kineskih turista koji dolaze u našu zemlјu.\n„Zajedničke mešovite patrole biće raspoređene na više lokacija u Beogradu, u Knez Mihailovoj ulici, na Kalemegdanu, Trgu Republike, novobeogradskom Bloku 70 i na aerodromu „Nikola Tesla“, precizirao je Stefanović koji je u Knez Mihajlovoj ulici sa ambasadorom Narodne Republike Kine Čen Bo prisustvovao prezentaciji početka rada zajedničkih patrola.\nStefanović je objasnio da su patrole formirane na osnovu sporazuma koji je u Beogradu potpisao sa ministrom javne bezbednosti Džao Kedžijem i dodao da će se, trenutno u pilot projektu, šest policajaca iz Kine smenjivati u patrolama u Beogradu, Novom Sadu i Smederevu.\nMinistar je istakao da se broj kineskih turista koji posećuju našu zemlјu stalno povećava i da se do kraja ovde godine očekuje porast od gotovo 40 odsto, u odnosu na prethodnu, zbog čega je, kako je naveo, rad zajedničkih patrola izuzetno značajan, jer će doprineti laškoj komunikaciji i većoj bezbednosti.\n„Naša dva naroda povezuje čelično prijatelјstvo i Srbija nikada neće zaboraviti da je Kina bila uz nju u najtežim trenucima. Kina i danas snažno podržava naše vitalne nacionalne interese, a Republika Srbija apsolutno podržava politiku jedne Kine“, istakao je Stefanović.\nPrema njegovim rečima, zahvalјujući predsednicima Srbije i Kine, Aleksandru Vučiću i Si Đinpingu, između dve zemlјe uspostavlјeno je strateško partnerstvo koje je dovelo do snažnih kineskih investicija u našu zemlјu, koje su omogućile nova radna mesta i pobolјšanje naše ekonomije.\n„Pored investicija u našu privredu i infrastrukturu mi snažno sarađujemo i na svim strateškim polјima vezanim za razvoj i jačanje naše dve zemlјe. Zbog toga želimo da se zahvalimo Narodnoj Republici Kini što je Srbiju prepoznala kao svog pouzdanog i iskrenog partnera“, rekao je Stefanović.\nIstakavši da je ponosan na saradnju u oblasti bezbednosti između dve zemlјe, Stefanović se zahvalio ministru javne bezbednosti Džao Kedžiju, koji je prvi ministar javne bezbednosti Narodne Republike Kine koji je posetio Srbiju.\nAmbasador Kine Čen Bo istakla je da se poslednjih godina sveobuhvatno strateško partnerstvo Kine i Srbije brzo razvija, kao i da veliki broj kineskih turista posećuje Srbiju.\n„Kako bi još bolјe osigurali bezbednost građana dve zemlјe, kineska i srpska vlada odlučile su da formiraju zajedničke policijske patrole, što pokazuje da je saradnja dve zemlјe u oblasti sprovođenja zakona dostigla jedan novi nivo“, rekla je Čen Bo i izrazila očekivanje da će i srpski policajci u bliskoj budućnosti biti na ulicama Kine.\nOna je precizirala da će tokom boravka u Srbiji kineska policija radom u zajedničkim patrolama pomagati srpskoj policiji kroz uspostavlјanje hitne telefonske linije za prijave na kineskom jeziku, obilazak mesta gde žive kineski građani, kao i obilaskom kineskih preduzeća i institucija.\n„Od stupanja na snagu bezviznog režima između Kine i Srbije došlo je do velikog porasta broja kineskih turista koji posećuju Srbiju“, rekla je Čen Bo i izrazila uverenje da će kineski policajci biti, ne samo čuvari bezbednosti, već i ambasadori prijatelјstva dve države, kao i da će njihov dolazak dodatno zbližiti dva naroda.


► Sabor SPC: Neprihvatljiva bilo kakva izmena statusa Kosova\nSveti Arhijerejski Sabor Srpske pravoslavne crkve (SPC) ponovio je danas stav SPC da je Kosovo sаstаvni deo suverene teritorije Srbije i odbacio kao neprihvаtljivu "bilo kаkvu izmenа stаtusа Kosovа, kojа vodi ili priznаnju Kosovа kаo nezаvisne držаve, ili bilo kojoj vаrijаnti teritorijаlne podele, bez koje nije moguće rаzgrаničenje".\nSabor SPC je u saopštenju nakon majskog zasedanja odbacio rešenja poput priznanja ili podele navodeći da bi "neizbežno dovelа do iseljаvаnjа većine preostаlog srpskog nаrodа, koji živi u većinski аlbаnskim sredinаmа na Kosovu, i do nesаgledive štete zа nаšu duhovnu i kulturnu bаštinu".\n"Kosovo i Metohijа predstаvljа sаstаvni deo suverene teritorije Srbije i kаo tаkvo je definisаno u Ustаvu Srbije i u Rezoluciji 1244 Sаvetа bezbednosti UN. Suverenitet i teritorijаlni integritet Srbije, uključujući Kosovo i Metohiju, bez obzirа nа nezаkonito proglаšenu tаkozvаnu kosovsku držаvu, priznаje ogromnа većinа čovečаnstvа, uključujući Rusiju i Kinu i pet zemаljа EU, OEBS, UNESKO i druge vаžne međunаrodne orgаnizаcije", stoji u saopštenju.\nSabor je naveo i da taj stav "nikаko ne znаči podržаvаnje ideje tаkozvаnog zаmrznutog konfliktа" već da predstаvljа poziv "svim političkim činiocimа nа nаstаvаk dijаlogа, bez pritiskа i ucenа u kontekstu rešаvаnjа pitаnjа zаštite ljudskih prаvа nаrodа, slobode životа i rаdа SPC, institucionаlne i bezbednosne zаštite nаših svetinjа, omogućаvаnjа nesmetаnog povrаtkа rаseljenih i slobodnog pristupа imovini svimа onimа kojimа je onа besprаvno oduzetа ili uzurpirаnа".\n"Podržаvаmo, stogа, svesrdno svаki odgovorаn dijаlog koji trebа dа doprinese vlаdаvini prаvа i zаkonа i pomirenju između svih nаrodа koji žive nа prostoru Kosovа kаo južne pokrаjine Srbije", navodi se u saopštenju Svetog Arhijerejskog Sabora SPC.\nSpremni smo da ovakvu saradnju ostvarimo u svakom srpskom selu na Kosovu. I želimo da delimo svoja znanja sa albanskim porodicama u tim gradovima i opštinama. Ovo što radimo učiniće našu decu...


“Ima mnogo dobrih dizajnera širom sveta, ali možemo slobodno reći da jedino u Italiji postoji dizajn kao industrija koji u jedan prepoznatljiv paket povezuje dizajnera–proizvodnju–brend. Funcija, oblik, proizvodnja, estetika i stil čine italijanski dizajn ambasadorom svoje zemlje u svetu”, istakla je pomoćnica ministra za kulturno nasleđe i digitalizaciju Danijela Vanušić u Muzeju primenjene umetnosti.\n„Zahvaljujući organizaciji muzeja, a uz podršku Ministarstva kulture i informisanja, Republika Srbija će prvi put ove godine učestvovati na Međunarodnoj izložbi trijenala u Milanu“, istakla je Vanušić na otvaranju 6. Dana italijanskog dizajna sa temom „Re-generacija. Dizajn i nove tehnologije za održivu budućnost“.\nPomoćnica ministra je rekla da je dizajn danas prisutan u svakom delu naših života, da je to umetnost i veština koja oblikuje naše okruženje, domove, radna mesta pa i nas same, daje nam crte, boje, oblike, teksturu i značenje.\n„Izvanrednost italijanskog dizajna, kao značajnog sektora italijanske kulture ogleda se u slobodi i kreativnost autorskog pristupa koji se suprotstavlja banalnoj predvidljivosti i komercijalnoj estetizaciji, stavljajući na prvo mesto kvalitet koji definiše italijanski dizajn kao finalni proizvod“, podvukla je Vanušić.\nIzložbu otvorenu povodom šestog po redu Dana italijanskog dizajna – Italian Design Day (IDD), čini postavka najsavremenijih italijanskih rasvetnih uređaja renomiranih arhitektonskih studija.


Dodik: BIH je nemoguća zemlja, uzimam od nje ono što pripada Republici Srpskoj – Borba\nDodik: BIH je nemoguća zemlja, uzimam od nje ono što pripada Republici Srpskoj\n– U Federaciji BiH to već pokušavaju da rade sa Hrvatima, a onda bi to radili sa Srbima zalažući se za priču o građanskom uređenju u zemlji koja ima Ustav koji kaže da se ona sastoji od dva entiteta i tri naroda – rekao je Dodik sinoć za RTRS.\n– Političkom snagom koju imamo delegacija Srba u Domu naroda FBiH prvi put je popunjena nakon Dejtona – istakao je Dodik, prenosi Srpskainfo.\nOn je rekao da nije sprovedena odluka Evropskog suda za ljudska prava u slučaju „Sejdić-Finci” od pre 10 godina, jer je problem u FBiH.\n– Nemam volju da BiH napravim mogućom zemljom. Imam volju da uzmem samo ono što pripada Republici Srpskoj i ništa me drugo ne zanima. Želim da štitim naš nacionalni državni i republički interes na taj način – napomenuo je Dodik.\nNetanjahu ima rok za sastav vlade, premijer po peti put


"Za čistije Užice neophodno učešće građana" (VIDEO) – ZoomUe\nby Ivan Jankovic · 20 октобра, 2021\nUŽICE – Čistoća grada, uređen sistem odlaganja otpada i uređenje javnih površina sigurno su među prioritetima gradskog rukovodstva, a kako ističe Dragoljub Stojadinović zamenik gradonačelnika Užica, pored nove savremene opreme i novih radnika, za čistiji i lepši grad potrebno je i aktivnije učešće svih njegovih građana.\n“To znači da svi zajedno moramo da se potrudimo da naš grad bude lepši, čistiji i bolji. Od naših sugrađana tražimo da ne prave divlje deponije, da ne bacaju otpad po ulici i da pokušamo što više da selektujemo otpad. Nakon Subrek projekta za oko 13% smo povećali primarnu selekciju, podelili smo 5000 kanti za oko 2500 domaćinstava, od 1500 tona, koliko smo imali 2018. godine došli smo do 1726 tona, koliko smo imali 2020. godine. Povećali smo procenat, idemo u dobrom pravcu, ali naravno da uvek može bolje i da to nije sasvim dovoljno“, kaže Stojadinović.\nVažno je, naglašavaju nadležni, da i sugrađani učestvuju u ovom važnom procesu. JKP “Bioktoš” raspolaže dovoljnim brojem kontejnera i koševa koji su raspoređeni po celom gradu, tako da nema potrebe za stvaranjem divljih deponija.\nJKP “Bioktoš” će ukloniti divlje deponije, ali sredstva i resursi su ograničeni, a vreme i resursi koji se utroše na ove aktivnosti mogu biti usmereni na poboljšanje redovnih usluga koje se pružaju građanima.\n(Izvor. Grad Užice)\nRezervacija smeštaja preko sajta Turističke organizacije Zlatibor (VIDEO)\nby Milica Cirovic · Published 13 априла, 2021 · Last modified 16 априла, 2021\nPokušao da opljačka kladionicu\nby Vesna Đurović · Published 16 новембра, 2016\nNext story Krizni štab: Uvode se kovid propusnice\nPrevious story Stipendije za užičke đake i studente


Dodik: Komšić se otvoreno miješa u unutrašnje stvari Srbije | 24h.ba\nHome Vijesti Politika Dodik: Komšić se otvoreno miješa u unutrašnje stvari Srbije\nČlan Predsjedništva BiH Milorad Dodik izjavio je Srni da je “potpuno neumjesno da Željko Komšić sa pozicije na kojoj se nalazi uopšte komentariše situaciju u njemu susjednoj, a nama matičnoj državi, posebno sada, kada je ponovo pokrenut dijalog Beograda i Prištine”.\nNa pitanje Srne da prokomentariše Komšićevu izjavu da je “Kosovo država” i da je to kraj priče, te da se čeka još samo da Beograd prihvati tu činjenicu i prizna i onda će stvari biti lakše, Dodik je rekao da to predstavlja otvoreno miješanje u unutrašnja pitanja druge zemlje, a s druge strane ta izjava vrijeđa sve Srbe u BiH i to bi Komšić trebalo da zna.\n– Kada bi logicirao kao on, ja bih mogao reći Republika Srpska je država i još se samo čeka da Sarajevo prihvati tu činjenicu i stvari će biti lakše. A zamislite tek da tu rečenicu izgovori neko iz vrha Srbije?! Sigurno je da se ovakvim istupima, kakav je Komšićev, ne doprinosi miru, stabilnosti i dobrim odnosima u regionu – naglasio je srpski član Predsjedništva BiH.\nPrevious articleNa moru je htio promijeniti novac, ostao je šokiran kad je vidio koliko je dobio\nNext articleRazumijem emocije srpskog naroda, ali i rukovodstvo Srbije zna da je Kosovo država


18. 04. 2018. Požarevac\nNacionalna služba za zapošljavanje, filijale u Požarevcu organizovala je sajam zapošljavanja na kome je učestvovalo 25 poslodavaca koji su nezaposlenim licima ponudili 160 slobodnih radnih mesta.\nSajam zapošljavanja okupio je 25 poslodavaca koji su nudili slobodna radna mesta uglavnom za lica sa III i IV stepenom stručne spreme. Najveću šansu da pronađu posao imali su radnici u proizvodnji i trgovini, a traženi su bravari, vozači, kuvari, prodavci, autoelektričari, hidrograđevinski inženjer, konobari, informatičari i drugi.\nUdruženja osoba sa invaliditetom su takođe učestvovala na sajmu zapošljavanja. Međuopštinski savez slepih Srbije iskazao je potrebu za pet osoba sa invaliditetom sa III i IV stepenom stručne spreme i pet pomoćnih radnika za potrebe udruženja, udruženje gluvih i nagluvih tražilo je prevodioca za srpski znakovni jezik i domara, društvo za cerebralnu i dečiju paralizu dva pomoćna administrativna radnika, a udruženje osoba ometenih u razvoju Žabari četiri osobe sa invaliditetom za obavljanje jednostavnih poslova u izradi sveća, za potrebe udruženja.\nDirektorka nacionalne službe za zapošljavanjem filijale u Požarevcu, Sonja Mirić rekla je da su učešće na sajmu zapošljavanja uzeli poslodavci sa teritorije Grada Požarevca, gradske opštine Kostolac i opština Malo Crniće i Žabari.\n“Upravo iz razloga jer je teritorijalna pokretljivost odnosno migracija stanovništva iz jedne u drugu opštinu velika“ rekla je Mirić u izjavi novinarima.\nPodršku sajmu zapošljavanja dao je Grad Požarevac, a gradonačelnik, Bane Spasović je izazio zadovoljstvo što se na sajmu nalaze i predstavnici Republičke nacionalne službe za zapošljavanje odnosno direktorka sektora za podršku u zapošljavanju Neda Milanović sa saradnicima.\nU 12.30h bio je prisutan samo jedan poslodavac na štandu i par predstavnika Nsz.\nNeka mi neko objasni šta će ovde predstavnici Vodovoda i Komunalnog kada su pre neki dan otpustili 80 radnika. Ovde se neko sa nama ozbiljno šali.... Napominjem otpustili radnike, a ne rukovodioce...


Mađarska se povlači sa Evrosonga jer je takmičenje "previše gej"? - BIGportal.ba\nMađarska ove godine neće učestvovati na Pesmi Evrovizije zbog navodne povezanosti tog takmičenja sa LGBTQ kulturom, piše britanski “Gardijan” pozivajući se na izvore u mađarskojh nacionalnoj televiziji MTVA.\nMTVA, međutim, nije navela konkretne razloge odustajanja od učešća na Evrosongu, već je u saopštenju poručila da će umesto toga “direktno podržati vrednu muzičku produkciju mađarskih pop talenata”, prenosi NME.\nMađarski portal “Indeks” takođe je naveo da je razlog za povlačenje to što je Pesma Evrovizije “previše gej”, ali je predstavnik vlade Viktora Orbana odlučno demantovao te navode nazivajući ih lažnim vestima.\nBritanski mediji, međutim, ističu da je mađarski TV komentator Andraš Benčik, komentarišući odluku MTVA, Evrosong nazvao “homoseksualnom flotilom”.\n“Pozdravljam odluku, i iz perspektive mentalnog zdravlja, da Mađarska ne učestvuje u homoseksualnoj flotili na koju se svelo ovo međunarodno muzičko takmičenje. Mnogi mladi ljudi su mislili da je to nešto za mlađe od 18 godina, ali se na tom događaju ukus publike uništava vrištećim transvestitima i bradatim ženama”, naveo je Benčik.


Bakir Izetbegović: Ne vjerujem da je Dudaković počinio ratni zločin – Informer\nČlan Predsjedništva BiH Bakir Izetbegović rekao je da ne vjeruje da je komandant Petog korpusa armije RBiH Atif Dudaković neredio i počinio ratni zločin i tvrdi da Alija Izetbegović za vrijeme rata nije postrojavao mudžahedine, već da je u nekim prilikama sa njima razgovarao.\nIzetbegović je rekao da su se mudžahedini tokom proteklog rata borili na strani armije RBiH, ali da je njihov broj precijenjen.\nOn tvrdi da mudžahedina nije bilo više od 600 i da ih je većina napustila BiH nakon potpisivanja Dejtonskog sporazuma.\nIzetbegović je istakao da je svaka strana počinila neki zločin tokom proteklog rata u BiH i da je potrebno da nadležne pravosudne institucije BiH istraže sve zločine i procesuiraju odgovorne.\nOn je rekao za Radio-televiziju Republike Srpske da je potrebno da se BiH kao država, odnosno njene obavještajne i bezbjednosne službe, zatim društvo, Islamska zajednica i intelektualci čija se riječ kod muslimana sluša, suprotstave terorizmu.\nBošnjački član Predsjedništva BiH kaže da je posljednji teroristički napad na zgradu američke Ambasade u Sarajevu “konačno upalio crveno svijetlo“, zbog čega nadležne institucije u BiH moraju da preduzmu sve kako bi se osigurao miran život i bezbjednost svim građanima.\n“Za normalnog čovjeka je neshvatljivo da neko može da se pozove na Boga i vjeru i da uradi takvo nasilje, a za mene je nevjerovatno da može doći do takve devijacije vjere koja govori o samilosti, praštanju i pomaganju i da dovede da se u ime toga naprave ovakve stvari“, rekao je Izetbegović.\nOn navodi da je i sam ranije potcjenjivao opasnost od terorizma u BiH, jer, kako kaže, nije mogao ni zamisliti da se u ime islama takva stvar može desiti u BiH.\nIzetbegović tvrdi da će Gornja Maoča kod Brčkog ubuduće biti prohodna, što znači da će država imati tvrđi stav prema svima onima koji dovoljno ne poštuju zakon.\nMogući sukobi navijača u Hercegovini i Srednjoj Bosni, policija u pripravnosti